title: Työtoksikologia

text: Työtoksikologian ja muun toksikologian välillä ei ole periaatteellista eroa. Työtoksikologian erityispiirre kuitenkin on, että työntekijät, työympäristö, työaika ja altisteet voidaan rajata. Täten haittoja voidaan torjua vaikuttamalla yhteen tai useampaan tekijään. On kuitenkin huomattava, että työympäristössä esiintyy useimmiten samanaikaisesti useita haitallisia kemikaaleja tai energiamuotoja. Työperäiset altisteet tyypillisesti aiheuttavat pysyviä vaurioita elimistössä. Koska haitallisten aineiden pitoisuudet työympäristössä ovat yleensä suurempia kuin muualla elinympäristössä, vaikutukset ilmenevät altistuvissa työntekijöissä yleensä aikaisemmin kuin muussa väestössä. Tämän takia työtoksikologian tuloksilla on tärkeä ennustemerkitys, vaikka vastaavan suuruista altistumista ei koskaan todettaisikaan työympäristön ulkopuolella.


title: Työtoksikologia

text: Työperäisiin myrkytyksiin kiinnitettiin huomiota jo antiikin aikana, mutta merkittävästi vasta 1800-luvulla. Kemianteollisuus kehittyi Saksassa 1800-luvulla, ja siellä todettiin monet yhdisteiden aiheuttamat sairaudet. Ensimmäinen laajaa huomiota herättänyt kemikaali oli valkoinen fosfori, jota käytettiin tulitikkujen valmistukseen: tehtaissa työskennelleille lapsille kehittyi leukaluun kuolio. Tulitikkutehtaiden epäterveelliset höyryt johtivat ensimmäisiin ympäristömääräyksiin. Saksassa Nürnbergin maistraatti määräsi tehtaiden ikkunat pidettäväksi kiinni vuonna 1845. Suomi kielsi valkoisen fosforin käytön 1872, mutta Yhdysvallat vasta vuonna 1931. Aniliinin tuotannossa työskentely johti suhteellisen nopeasti virtsarakon syöpiin, jotka tunnistettiin jo vuonna 1895. Englannissa selvitettiin Sheffieldin seudulla kvartsipölylle altistuneiden hiojien kuolleisuutta ja todettiin, että vuosina 1925–1940 yli puolet heistä kuoli alle 30-vuotiaina ja peräti 90 % alle 40-vuotiaina.


title: Työtoksikologia

text: Toksikologisten tutkimusmenetelmien merkittävä kehitys 1980- ja 1990-luvuilla on mahdollistanut yhä pienempien ainemäärien määrittämisen ja vaikutusten tunnistamisen. Alussa työtoksikologinen tutkimus kohdistui liuotinaineiden ja lyijyn neurotoksisiin vaikutuksiin. Siitä siirryttiin mutageenisuuteen ja karsinogeenisuuteen. Hengityselinsairauksien ja allergioiden jatkuva lisääntyminen on vaatinut immunotoksikologisen tutkimuksen vahvistamista. Reproduktiotoksikologian eli lisääntymisterveyteen liittyvien tekijöiden tarkastelua on lisännyt hormonien lailla vaikuttavien yhdisteiden esiintyminen myös työympäristössä.


title: Työtoksikologia

text: Tilastojen mukaan kemikaalit ovat edelleen suurin haaste työympäristötutkimuksessa. Ammattitautirekisteriin ilmoitetuista tapauksista 40 % (2 200 vuonna 1998) on kemikaalien aiheuttamia. Suomessa arvioidaan lähes miljoonan työntekijän altistuvan päivittäisessä työssään kemiallisille yhdisteille ainakin jossakin määrin. Työntekijämäärä on vähentynyt (vuosina 1970–2000) varsinaisessa teollisuustyössä 520 000:sta 370 000:een ja maa- ja metsätaloudessa peräti 410 000:sta 100 000:een. Altistuminen ei ole kuitenkaan vähentynyt, vaan pitoisuudet ovat yhä terveyden kannalta liian suuria. Toisaalta tuotannossa käytettävät kemikaalit ovat merkittävästi muuttuneet reaktiivisemmiksi.


title: Työtoksikologia

text: Nykyaikaisessa prosessiteollisuudessa, rakennustuotannossa sekä useilla metalliteollisuuden aloilla käytetään lukuisia raskasmetalleja ja orgaanisia yhdisteitä raaka-aineina, katalyytteinä ja reaktantteina. Teollisuuden tuotekehittelystä huolimatta uusimmatkin yhdisteet ovat osoittautuneet toksikologisissa tutkimuksissa terveydelle haitallisiksi. Rakennus- ja laivanrakennusteollisuudessa on käytetty runsaasti terveydelle haitallisia eristekuituja, ennen muuta asbestia. Monien asbestilaatujen tiedetään aiheuttavan keuhkoputkien ja keuhkopussin syöpää (mesotelioomaa). Asbestille altistuminen jatkuu edelleen korjausrakentamisen ja asbestin purkutöiden yhteydessä. Valimoissa ja kaivoksissa altistutaan suurille kvartsipitoisuuksille, jotka voivat myös aiheuttaa keuhkojen toimintahäiriöitä pitkäaikaisen altistumisen seurauksena. Maa- ja metsätaloudessa käytetään lannoitteita ja torjunta-aineita. Monia orgaanisia yhdisteitä on otettu käyttöön parin viime vuosikymmenen aikana. Erityisesti muovikemikaalit, kumin ja bensiinin lisäaineet, uudet torjunta-aineet, maaliseokset ja eräät tekoaineisiin lisätyt palonestoaineet ovat yleistyneet, ja tämä on aiheuttanut huolta niiden mahdollisista terveyshaitoista.


title: Kondrodystrofia

text: Ruston kasvuhäiriö eli kondrodystrofia on perinnöllinen luiden kasvu- ja luutumishäiriö, ja se aiheuttaa lyhyt- ja kääpiökasvuisuutta.


title: Kondrodystrofia

text: Ruston kasvuhäiriö ilmenee matalina raajoina. Osalla koiraroduista kasvuhäiriö on jalostuksella saatu perinnöllinen ominaisuus. Tällaisia rotuja ovat esimerkiksi mäyräkoirat, englanninbulldoggi, ranskanbulldoggi, welsh corgi, mopsi, basset hound, lhasa apso, shih tzu, villakoira, jackrusselinterrieri, länsigöötanmaanpystykorva, kiinanpalatsikoira, beagle ja tiibetinspanieli.


title: Kondrodystrofia

text: Ruston kasvuhäiriöstä kärsivillä koiraroduilla välilevyt rappeutuvat perinnöllisesti jo nuorella iällä. Jo vuoden ikäisellä koiralla saattaa välilevyn nestemäinen sisäosa rustottua ja lopulta välilevy kalkkeutuu. Rappeutunut välilevy on erittäin altis vaurioitumiselle ja siten välilevytyrälle eli mäyräkoirahalvaukselle, jossa koira saattaa kärsiä voimakkaista selkäkivuista tai takajalkojen halvaantumisesta.


title: Jalkapallon Suomen Cup 1981

text:
Jalkapallon Suomen Cup 1981 oli cupin 27. järjestämisvuosi. Osanotto-oikeus siihen oli kaikilla seuroilla. Kilpailuun osallistui 302 joukkuetta joista 40 liiton sarjojen ulkopuolelta.
Loppuotteluun selvisivät Helsingin Jalkapalloklubi ja Kuusysi, ja se pelattiin Helsingin Pallokentällä. Ottelun voitti HJK 4-0.


title: Jalkapallon Suomen Cup 1981

text:
1. kierroksella SM-sarjan ja 1.divisioonan joukkueista muodostettiin 12 otteluparia. Näiden otteluiden voittajat etenivät suoraan cupin 8. kierrokselle.
1 rangaistuspotkukilpailu.


title: Jalkapallon Suomen Cup 1981

text:
HJK:n kokoonpano:
Eero Virta, Olli Isoaho, Kalle Niemi, Ari Lehkosuo, Jari Europaeus, Jouko Soini, Juha Dahllund, Jari Rantanen, Pasi Rasimus, Atik Ismail, Pasi Jaakonsaari, Jari Parikka, Martti Holopainen.


title: Naji Talib

text: Naji Talib (1917 Nasiriyah, Irak – 23. maaliskuuta 2012) oli Irakin 52. pääministeri 1966–1967 Abd ar-Rahman al-Bazzazin jälkeen.


title: Naji Talib

text: Talib oli syntyisin maata omistavasta luokasta. Hänen isänsä oli parlamentin jäsen. Talib opiskeli 1930-luvulla Britannian sotilasakatemiassa ja oli Britanniassa Irakin sotilasattaseana 1954–1955. Vuodesta 1958 alkaen hän oli eri alojen ministerinä, ja 1966 hän nousi pääministeriksi.


title: Pasi Rautio

text: Pasi Rautio on suomalainen lentopallovalmentaja, joka on valmentanut niin miesten kuin naisten joukkueita. Hän on urallaan valmentanut muun muassa Viron miesten maajoukkuetta sekä ainoana suomalaisena miesten Lentopallon Mestareiden liigassa ESS Falck Pärnua. Rautio on miesten SM-liigassa valmentanut Napapiirin Pallokettuja sekä Tampereen Isku-Volleyta. Viimeiset kaudet hän on toiminut 1-sarjatasolla rovaniemeläisen naislentopallojoukkue Woman Volleyn ohjaajana. Woman Volley nousi Raution alaisuudessa kauden 2011–12 päätteeksi Mestaruusliigaan. Tätä ennen joukkue oli jo kaksi kertaa aiempina vuosina karsinut liigakarsinnoissa paikasta sekä voittanut 1-sarjan mestaruuden.


title: Gotthold Eisenstein

text: Ferdinand Gotthold Max Eisenstein (16. huhtikuuta 1823 Berliini, Saksa – 11. lokakuuta 1852 Berliini, Saksa) oli saksalainen matemaatikko. Hän oli erikoistunut lukuteoriaan ja analyysiin ja todisti joitakin tuloksia, jotka olivat käsittämättömiä jopa Gaussille. Hän on julkaissut todistuksen resiprookkilaille.


title: Gotthold Eisenstein

text: Eisensteinin mukaan on nimetty muun muassa potenssisarjojen kertoimia koskeva Eisensteinin lause sekä eräs kompleksitason osajoukko, Eisensteinin kokonaisluvut.


title: Gotthold Eisenstein

text: Kuten Galois ja Abel ennen häntä, Eisensteinkin kuoli ennen kuin ehti täyttää 30. Hänen kaikki sisaruksensa kuolivat aivokalvontulehdukseen, johon hän itsekin sairastui mutta toipui. Kuolinsyy oli keuhkotuberkuloosi.


title: Interstate 90

text: Interstate 90 (I-90) on Seattlesta Bostoniin kulkeva Interstate-tie. Tie on 4 861 kilometriä pitkä ja siten Interstate-teistä pisin. Se oli toiseksi kallein Interstate-tie: rakennuttaminen maksoi 7,5 miljardia dollaria. Tie kulkee kolmentoista eri osavaltion läpi: Washingtonin, Idahon, Montanan, Wyomingin, Etelä-Dakotan, Minnesotan, Wisconsinin, Illinois’n, Indianan, Ohion, Pennsylvanian, New Yorkin ja Massachusettsin.


title: Monotoninen funktio

text: Monotoninen funktio on matematiikassa funktio, jonka arvot pelkästään kasvavat tai vähenevät määrittelyjoukossaan.


title: Monotoninen funktio

text:
Määritelmästä voidaan erottaa kaksi erillistä tapausta:
Kummatkin tapaukset sisältyvät yleiseen määritelmään "monotonisesta funktiosta".


title: Monotoninen funktio

text: Funktio on aidosti monotoninen, jos se on aidosti kasvava tai aidosti vähenevä:


title: Monotoninen funktio

text:
Reaaliluvuilla aidosti monotoninen funktio on samalla bijektio määrittelyjoukolta arvojoukolleen. Se ei kuitenkaan välttämättä ole formula_9:n bijektio formula_9:lle, sillä esimerkiksi eksponenttifunktio e on aidosti kasvava, mutta ei millään reaalilukuarvolla saa negatiivisia arvoja.
Määritelmä antaa tyydyttävän perusteen selvittää tavallisen yksiarvoisen funktion monotonisuutta. Käytännössä on kuitenkin mahdotonta todistaa yksittäinen funktio monotoniseksi, koska silloin täytyisi osoittaa kaikille lukupareille formula_11 ja formula_12 määritelmä todeksi. Käytännössä määritelmää käytetään osoittamaan jokin funktion monotonisuus epätodeksi.


title: Monotoninen funktio

text:
Käytännössä monotonisuus osoitetaan erotusosamäärän
avulla. Jos formula_14 eli formula_15 kaikille lukupareille formula_11 ja formula_12, niin määritelmän mukaan aidosti kasvavalle funktiolle pätee silloin aina formula_18 eli myös formula_19. Jakamalla kummatkin erotukset, saadaan osamäärä positiiviseksi, jos molemmat erotukset ovat samanmerkkiset. Funktio on tällöin aidosti kasvava. Jos erotuksien merkit ovat erit, saadaan osamääräksi negatiivinen ja funktio on aidosti vähenevä.


title: Monotoninen funktio

text:
Erotusosamäärän testaaminen eri lukupareilla ei ole käytännöllistä, vaan erotusosamäärän lauseke muutetaan funktion formula_20 derivaattafunktioksi formula_21 toisen pisteen formula_12 suhteen
tai vaihtamalla merkintöjä niin, että esitetään derivaattafunktion lauseke kohdassa x
Derivaattafunktion formula_25 ominaisuuksia tutkimalla voidaan päätellä monotonisuuden laatua ja vaihtumista. Monotonisuuden voi jaotella derivaattafunktion ominaisuuksien mukaan koko tarkasteluvälillä seuraavasti:


title: Monotoninen funktio

text: Aidosti kasvavia alkeisfunktioita koko laajimmassa määrittelyjoukossaan ovat muun muassa muut eksponenttifunktiot (kantaluku > 1), logaritmifunktio, parittomat potenssifunktiot, juurifunktiot, tangenttifunktio ja arcustangenttifunktio.


title: Monotoninen funktio

text: Aidosti väheneviä alkeisfunktioita ovat muun muassa muut laskevat lineaariset funktiot ja eksponenttifunktiot (0 < kantaluku < 1).


title: Monotoninen funktio

text: Eksponenttifunktio formula_30 on aidosti kasvava funktio koko reaalilukualueessa. Negatiivisilla x:n arvoilla funktion kasvuvauhti on pieni, mutta positiivisilla arvoilla se kasvaa nopeasti. Eksponenttifunktion derivaattafunktio on myös eksponenttifunktio formula_31, joka on positiivinen eli formula_32 kaikilla x:n arvoilla. Tämä täyttää monotonisuusehdon.


title: Monotoninen funktio

text:
Toisen asteen potenssifunktio formula_33 ei ole monotoninen funktio. Kuvaajasta nähdään, että funktion arvot vähenevät negatiivisilla x:n arvoilla ja kasvavat positiivisilla x:n arvoilla. Jos määrittelyjoukkosta poistettaisiin kaikki negatiiviset luvut, olisi kuvaus
aidosti kasvava funktio. Negatiivisilla arvoilla kuvaus
olisi aidosti vähenevä funktio.


title: Institute of Medicine

text: Institute of Medicine on Yhdysvaltain kansallinen lääketieteellinen akatemia, jonka tarkoitus on tuottaa puolueetonta ja asiantuntevaa tietoa terveydestä ja terveydenhuollosta. Yhdysvaltain muut kansalliset akatemiat ovat Yhdysvaltain kansallinen tiedeakatemia, National Academy of Engineering ja Kansallinen tutkimusneuvosto.


title: Institute of Medicine

text: Institute of Medicine on perustettu vuonna 1970. Sen puheenjohtaja on Harvey V. Fineberg.


title: Püspökladány

text: Püspökladány on noin 14 300 asukkaan kaupunki Koillis-Unkarissa, Hajdú-Biharin läänissä. Se sijaitsee Debrecenin lounaispuolella kolmen alueen, Sárrétin, Hortobágyn ja Nagykunságin yhtymäkohdassa. Kaupunki on tärkeä liikenteellinen solmukohta Budapestista Záhonyyn kulkevan valtatie 4:n ja Romaniasta Biharkeresztesiin kulkevan valtatie 42:n välillä.


title: Püspökladány

text: Püspökladány on Hämeenlinnan ystävyyskaupunki vuodesta 1987.


title: One Racing

text: One Racing on italialainen pikkuformulatalli. Vuonna 2009 tallin kuljettaja Daniel Mancinelli voitti kuljettajien mestaruuden Italian Formula Renault-sarjassa. Talli on kilpaillut myös Eurocup Formula Renault-sarjassa vuosina 2009-2011 vaihtelevalla menestyksellä. Vuonna 2011 talli kilpaili myös Formula Renault Alps-sarjassa sijoittuen kuudenneksi. Talli jatkaa sarjassa vuonna 2012.


title: Centrum Balticum -säätiö

text: Centrum Balticum -säätiö tekee ja tukee Itämeren alueen laaja-alaista yhteistyötä. Centrum Balticum käynnistää julkista keskustelua ja tarjoaa foorumeita dialogille ja osaamisen vaihdolle. Tavoitteena on yhdistää Itämeren alueen monitasoista toimijakenttää ja toimia siltojen rakentajana asioiden ja toimijoiden välillä. Centrum Balticum -säätiö perustettiin vuonna 2007 Turun kaupungin, Turun yliopistosäätiön, Åbo Akademin, Turun kauppakorkeakoulun tukisäätiön, Porin kaupungin, Uudenkaupungin kaupungin, Rauman kaupungin, Vaasan kaupungin ja Varsinais-Suomen liiton toimesta.


title: Centrum Balticum -säätiö

text: Säätiön toiminta jakautuu Centrum Balticumiin, Saaristomeren Suojelurahastoon ja Turku-prosessin sihteeristöön. Lisäksi Turun kaupunki on osoittanut Centrum Balticumille Itämerihaasteen ja EU:n Itämeren alueen strategian HA Neighbours -toimen koordinointivastuun.


title: Centrum Balticum -säätiö

text: Käytännössä Centrum Balticum -säätiön toiminta koostuu hankkeista, julkaisuista ja tapahtumista. Hankkeissa keskus vastaa tavallisesti koordinointitehtävistä, sisällön kehittämisestä ja viestinnästä. Centrum Balticumin hankkeita ovat muun muassa EU:n Itämeren alueen strategian sisäistä ja ulkoista viestintää ylläpitävä ja kehittävä Let's Communicate -hanke sekä oikeudellinen osaamiskeskus Baltic Area Legal Studies BALEX. Centrum Balticumin tärkeimpiä julkaisuja ovat lähes 10 000 suomalaista viikoittain tavoittava Pulloposti-kolumnisarja ja politiikkasuosituksia päättäjille tarjoava Baltic Sea Region Policy Briefing -sarja. Tapahtumista tunnetuin on vuodesta 2008 järjestetty Itämeri-foorumi, joka kokoaa vuosittain noin 300 eri alojen asiantuntijaa keskustelemaan Itämeren alueen tilasta ja kehityksestä.


title: Centrum Balticum -säätiö

text: Säätiön ylintä päätäntävaltaa käyttää hallitus, jossa jokaisella perustajajäsenellä on oma edustajansa. Säätiön hallituksen puheenjohtajana toimii Turun kaupunginjohtaja Aleksi Randell ja varapuheenjohtajana Turun yliopiston vararehtori Riitta Pyykkö. Lisäksi säätiöllä on oma korkean tason kansainvälinen valtuuskunta, joka pohtii ja visioi Itämeren alueen tulevaisuutta yli 30 arvostetun vaikuttajan voimin. Valtuuskunta johtaa presidentti Tarja Halonen.


title: Sini Hentilä

text: Sini Sofia Helena Hentilä (o.s. Kiiski, s. 5. maaliskuuta 1990 Laitila) on suomalainen keihäänheittäjä. Hän edustaa Laitilan Jyskettä ja hänen valmentajinaan ovat toimineet hänen isänsä Jari Kiiski ja vuosina 2008–2010 mukana ollut Kimmo Kinnunen. Juniorivuosinaan hän harrasti monipuolisesti eri yleisurheilulajeja, mutta keihäänheitto on ajan saatossa muodostunut hänen päälajikseen. Hän on myös voittanut pronssia 17-vuotiaiden MM-kisoissa vuonna 2007. Kiiski on heittänyt ennätyksekseen 54,77 m vuonna 2010 ja tämä tulos oikeuttaa Suomen kaikkien aikojen tilastossa sijaan 16.


Viestijuoksun Suomen-mestaruuskilpailut 2010 järjestettiin 10.–11. heinäkuuta Pedersöressä.


title: Kun kyyhkyset katosivat

text: Kun kyyhkyset katosivat on Sofi Oksasen vuonna 2012 ilmestynyt romaani. Se on Oksasen Viron lähihistoriaa käsittelevän Kvartetti-sarjan kolmas osa. Sarjan edelliset osat ovat "Stalinin lehmät" (2003) ja Finlandia-palkinnon saanut "Puhdistus" (2008). Kirjan kustansi Like. Kirjan tapahtumat sijoittuvat 1930–1960-luvuille. Kirjasta otettiin ennätyksellisen suuri sadantuhannen kappaleen ensipainos. Teoksesta on sovitettu Oksasen itsensä dramatisoima samanniminen näytelmä, jonka kantaesitys oli Kansallisteatterissa marraskuussa 2013. Toinen sovitus nähtiin Tarton Vanemuinessa. Kolmas sovitus, suomalais-virolainen yhteisproduktio, jonka ohjaa Priit Pedajas sai ensi-iltansa tammikuussa 2016 Kuopion kaupunginteatterissa.


title: Kun kyyhkyset katosivat

text: Ensimmäisissä arvioissa teosta pidettiin kiinnostavana mutta "Puhdistukseen" verrattuna vaikeana, sillä sen kuviot asettuvat paikalleen vasta lopussa. "Helsingin Sanomissa" kriitikko Antti Majander sanoi, että toinen lukukerta on antoisa, ja ”komea kirjallinen sommitelma pääsee oikeuksiinsa”. "Aamulehden" Juhani Branderin mukaan kiintoisinta on Oksasen taito kuvata selviytymistilan varassa eläviä ihmisiä, jolloin näiden pinnanalaiset taipumukset tulevat esille. Näytelmäversio sai Helsingin Sanomien kriitikolta negatiivisen arvostelun.


title: Kun kyyhkyset katosivat

text: Kirjan käännösoikeudet on myyty useaan maahan, muun muassa Viroon, Pohjoismaihin, Espanjaan, Ranskaan, Saksaan, Tšekkiin ja Ukrainaan. Yhdysvalloissa sen julkaisee merkittävä kustannusyhtiö Knopf.


title: Kun kyyhkyset katosivat

text: Teoksen on virontanut virolainen kirjailija Jan Kaus, joka on kertonut korjanneensa muutamia yksityiskohtia pikkutarkkojen virolaisten lukijoiden vuoksi, sillä Kausin mukaan ”Virossa osa lukijoista jää ikään kuin tekstin pinnalle”.


title: Ville Wendelin

text: Ville Wendelin (s. 14. toukokuuta 1990 Turku) on suomalainen pikajuoksija. Hän edustaa Turun Urheiluliittoa ja häntä valmentavat Jaakko Erkinheimo ja Jani Ratia.


title: Ville Wendelin

text: Wendelin on voittanut aikuisten ulkoratojen SM-kisoista yhdeksän mitalia; kaksi hopeaa ja yhden pronssin 400 metrin juoksusta sekä kaksi hopeaa 4 × 100 metrin viestistä ja kolme hopeaa ja yksi pronssi 4 × 400 metrin viestistä. Sisäratojen SM-kilpailuista hän on saavuttanut pronssia 200 metrin juoksussa 2013 ja pronssia 400 metrin juoksussa 2015. Kansainvälisellä tasolla hänen paras saavutuksensa on pronssi Euroopan nuorten olympiafestivaalien 400 metriltä 17-vuotiaiden sarjasta vuodelta 2007. Helsingin EM-kilpailuissa 2012 Wendelin juoksi 400 metrin alkuerissä ajan 46,66 s mutta hänet hylättiin ratarikon vuoksi. Hän voitti Pohjolan mestaruudet 200 ja 400 metrin matkoilla vuonna 2012.


title: Ville Wendelin

text: Wendelinin ennätyksiä ulkoradoilla ovat 100 metrillä 10,75, 200 metrillä 21,62 ja 400 metrillä 47,21 sekä sisäradoilla 60 metrillä 6,96, 200 metrillä 21,99 ja 400 metrillä 48,15. Juniori-ikäisenä hän rikkoi useita yleisurheilun Suomen ikäkausiennätyksiä, muun muassa 150 metrillä (9-vuotiaiden SE 22,16 ja 11-vuotiaiden SE 20,21), 200 metrillä (11-vuotiaiden SE 27,27 ja 15-vuotiaiden ylipitkän radan halli-SE 23,44), 300 metrillä (15-vuotiaiden SE 35,61 ja 15-vuotiaiden halli-SE 36,89) ja 400 metrillä (15-vuotiaiden SE 50,58).


title: Jouko Vuorinen

text: Jouko Ensio Vuorinen (16. lokakuuta 1910 Turku – 25. tammikuuta 1997 Lohja) oli maaperätutkija ja Maatalouden Tutkimuskeskuksen ylijohtaja. Hän valmistui agronomiksi Helsingin yliopistosta vuonna 1937, väitteli maatalous- ja metsätieteiden tohtoriksi 1939 (arvo 1940) ja sai riemutohtorin arvon Maatalous-metsätieteellisen tiedekunnan tohtorinpromootiossa 1990.


title: Jouko Vuorinen

text: Vuorinen aloitti heti valmistumisensa jälkeen Maatalouden koelaitoksen (nyk. Maa- ja elintarviketalouden tutkimuskeskus, MTT) maantutkimusosaston kemistinä (1937-), toimi agrogeologina (1942-) ja osastonjohtajana ja professorina (1947-) ja nimitettiin silloisen Maatalouden tutkimuskeskuksen ylijohtajaksi (1960–1973). Hänellä oli keskeinen osuus sen prosessin valmistelussa, jolla tutkimuskeskus siirtyi hallitusti Jokioisiin Tikkurilasta. Eläkepäivinään hän halusi panna teorian käytäntöön ja hankki Alitalon tilan Lohjansaaresta ja viljeli sitä vaimonsa kanssa 15 vuotta muuttaen rappiotilan nykyaikaiseksi omenanviljelytilaksi. Hänellä oli runsaasti yhteyksiä ulkomaille Amerikasta Japaniin asti, ja hän oli mm. Neuvostoliiton maatalousakatemian ulkomainen jäsen (1967).


title: Jouko Vuorinen

text: Vuorinen oli sodassa autokomppanian päällikkönä ja yleni reservin majuriksi. Aimo Turusen kanssa he olivat viimeiset suomalaiset, jotka lähtivät sodan lopussa Petroskoista 1944.


title: Jouko Vuorinen

text: Vuorisella oli olennainen osuus Suomen maatalousmaiden kartoituksessa ja maaperän analysoinnissa. Hän oli viljavuustutkimuksen kehittäjä ja alullepanija Suomessa 1940-luvulla ja oli myös mukana perustamassa Viljavuuspalvelu Oy:tä, joka tekee viljelijöille maaperäanalyyseja. Tätä työtä hän teki myös kansainvälisesti mm. YK:n maatalousjärjestön FAO:n Euroopan maatalouskomission toimeenpanevan komitean jäsenenä ja sen maaperäkartoitusryhmän jäsenenä ja puheenjohtajana.


title: Jouko Vuorinen

text: Vuorinen toimi lukuisissa kansalaisjärjestöissä ja yhdistyksissä. Näistä tärkein ja pitkäaikaisin oli Suomen Luterilaisen Evankeliumiyhdistyksen johtokunnan jäsenyys (1942–1981) ja ennätyspitkä puheenjohtajuus (1947–1981). Maltillinen ja tasapainottava Vuorinen oli keskeinen tekijä siinä, että liike ei hänen aikanaan joutunut sellaisiin ristiriitoihin mm. naispappeuskysymyksissä ja ahtaassa kirjaimellisessa raamatuntulkinnassa, joka on leimannut sitä hänen kautensa jälkeen. Hän toimi useissa kirkon ja kristillisten järjestöjen luottamustoimissa. Vuorinen oli myös raittiusmies, joka toimi mm. Kansalaisjärjestöjen raittiustoiminnan keskusliiton hallituksen jäsenenä (1956–1970). Hän oli Yleisradion ohjelmaneuvoston jäsen 1950–1955 ja toimi puutarhajärjestöissä, mm. Hedelmänviljelijäin yhdistyksen (1954–1970) puheenjohtajana.


title: Pauliina Laamanen

text: Pauliina Laamanen (s. 10. lokakuuta 1984 Savonlinna) on suomalainen keihäänheittäjä. Hän edusti Savonlinnan Rientoa ja hänen valmentajanaan toimi Jarmo Hirvonen. Aikuisten SM-kisoista Laamanen saavutti pronssia talviheittojen SM-kilpailuissa 2007 ja lisäksi hänellä on yksi SM-kulta alle 20-vuotiaiden sarjasta ja neljä kultaa alle 23-vuotiaiden sarjasta. Virallisissa kilpailuissa hän ei ole kilpaillut vuoden 2008 jälkeen. Ennätyksensä 57,13 hän heitti vuonna 2007 ja tämä tulos riittää Suomen kaikkien aikojen tilastossa sijaan 13.


title: Jouni Waldén

text: Jouni Antero Waldén (s. 9. tammikuuta 1982 Kuopio) on suomalainen kiekonheittäjä.


title: Jouni Waldén

text: Hän aloitti yleisurheilu-uransa Kuopion NMKY:n riveissä, josta siirtyi edustamaan Ikaalisten Urheilijoita vuonna 2005. Vuosina 2002–2013 häntä valmensi Anssi Mäkinen ja vuodesta 2013 lähtien hän on valmentanut itse itseään.


title: Jouni Waldén

text: Aikuisten SM-kisoista hän on saavuttanut kultaa Kalevan kisoissa 2013 ja hopeaa 2011, 2012, 2014 ja 2015 sekä pronssia 2009. Alle 23-vuotiaiden SM-kisoista Waldén on voittanut kultaa 2003 ja hopeaa 2004.


title: Jouni Waldén

text: Hänen ennätyksensä 61,95 m on vuodelta 2014.


title: Tetrasykliset masennuslääkkeet

text: Tetrasyklisiin masennuslääkkeisiin kuuluu viisi lääkeainetta. Luokittelu pohjautu Achté & Tammisen teokseen Psykiatrian käsikirja, joka on vuodelta 1998. Mirtatsapiini on kuitenkin mianseriinin pyridiinianalogi, joten lukeutunee tähän samaan ryhmään. Mirtatsapiini on luokiteltu myös NaSSA-lääkkeenä (Noradrenergic and specific serotonergic antidepressants). Kari Siimeksen teos luokittelee mianseriinin ja mirtatsapiinin samaan ryhmään (NaSSA).


title: Tetrasykliset masennuslääkkeet

text: Tetrasykliset lääkeaineet kehitettiin turvallisemmiksi tuotteiksi käyttää, kuin niiden edeltäjät: trisykliset masennuslääkkeet. Nämä aiheuttavat muun muassa antikolinergisia sivuoireita sekä ovat yliannosteltuina jopa hengenvaarallisia. Niillä on myrkyllinen vaikutus verenkiertoelimistöön suurilla annoksilla.


title: Noora Toivo

text: Noora Toivo (s. 29. kesäkuuta 1989 Toijala) on suomalainen aitajuoksija. Hän edustaa Toijalan Vauhtia ja hänen valmentajanaan toimii Juha Sainio. Aitajuoksujen lisäksi Toivo juoksee myös sileitä pikamatkoja.


title: Noora Toivo

text: Kalevan kisoissa 2013 Toivo saavutti pronssia 400 metrin aidoissa. Hän sai vuonna 2010 ulkoradoilla kultaa 4 × 400 metrin viestijuoksusta ja pronssia 4 × 100 metrin viestijuoksusta. Sisäradoilla Toivo on saanut 300 metrin aitajuoksussa kultaa (2012) ja hopeaa (2008), pronssia 400 metrin aitajuoksussa (2009) sekä hopeaa 400 metrin juoksussa (2012).


title: Noora Toivo

text: Myös Toivon kaksoissisko Nelli Toivo on pikajuoksija.


title: Nelli Toivo

text: Nelli Toivo (s. 29. kesäkuuta 1989 Toijala) on suomalainen pikajuoksija. Hän edustaa Toijalan Vauhtia ja hänen valmentajanaan toimii Juha Sainio. Toivo on kilpailee satunnaisesti myös 100 metrin aitajuoksussa, mutta sileät pikamatkat ovat hänelle päämatkoja. Aikuisten SM-kisoista hän on saavuttanut pronssia 4 × 100 metrin viestijuoksusta ja kultaa 4 × 400 metrin viestijuoksusta.


title: Nelli Toivo

text: Myös hänen kaksoissiskonsa Noora Toivo on pikajuoksija.


title: Jalkapallon I divisioonan kausi 1981

text: Jalkapallon I divisioonan kausi 1981 oli Suomen jalkapallon toiseksi korkeimman sarjatason kausi. Kausi jakautui kahteen vaiheeseen. Runkosarjan jälkeen neljä parasta siirtyi karsimaan Mestaruussarjan paikoista. Kahdeksan jäljelle jäänyttä jatkoi I divisioonan loppusarjassa, johon saivat mukaansa runkosarjan puolitetut pisteet.


title: Jalkapallon I divisioonan kausi 1981

text: Maalikuninkuuden voitti Oulun Työväen Palloilijoita edustanut Wladyslaw Dabrowski, joka teki kauden aikana 26 maalia. Se säilyi Suomen toiseksi korkeimman sarjatason maaliennätyksenä vuoteen 2014 saakka, jolloin ennätyksen rikkoi FC Hakan Kalle Multanen.


title: Jalkapallon I divisioonan kausi 1981

text: Uusinta Nokialla: JyP-77 - Honka 1-5.


title: Jalkapallon I divisioonan kausi 1981

text: Neljä parasta karsimaan Mestaruussarjan neljän heikoimman kanssa.


title: Lee Unkrich

text: Lee Unkrich (s. 8. elokuuta 1967) on yhdysvaltalainen elokuvaohjaaja, leikkaaja ja käsikirjoittaja. Unkrich on työskennellyt vuodesta 1994 Pixarin animaatiostudiolla, ensin leikaajana ja myöhemmin ohjaajana. Unkrich on toiminut apuohjaajana elokuvissa "Toy Story 2", "Monsterit Oy" ja "Nemoa etsimässä". Hänen ensimmäinen oma ohjaustyö, "Toy Story 3", palkittiin parhaan animaatioelokuvan Oscar-palkinnolla vuonna 2011.


Viestijuoksun Suomen-mestaruuskilpailut 2011 järjestettiin 9.–10. heinäkuuta Tuusulassa.


title: Kertomus näkevistä

text: Kertomus näkevistä (Ensaio sobre a Lucidez) on Nobel-palkitun kirjailijan José Saramagon teoksen "Kertomus sokeudesta" sisarteos.


title: Kertomus näkevistä

text:
Kertomus näkevistä sijoittuu neljän vuoden päähän valkotaudin alkamisesta. Kirjassa on kaksi osaa, joista ensimmäinen alkaa vaaleilla, joissa suurin osa pääkaupungin asukkaista palauttaa tyhjän lapun. Vaalit synnyttävät kaaoksen, josta etenkin valtaeliitti on huolissaan, koska vallanjako on epäselvä.
Toisessa osassa, tavataan edellisestä romaanista tutut henkilöt. Sokeuden aikana silmälääkärin vaimo, auttoi näkevänä joukkoa ihmisiä, jotka ovat siitä lähtien olleet ystäviä ja pitäneet yhteyttä. Tämän ryhmän kaupungista paossa oleva johto panee valvontaan. Pian sokeat saavat näkönsä takaisin mutta tapahtumille etsitään syyllistä, johon silmälääkärin vaimo on näkönsä säilyttäneenä täydellinen ehdokas.


title: Kristiina Auno

text: Kristiina Auno (s. 11. helmikuuta 1989 Kajaani) on suomalainen aitajuoksija. Hän edustaa Kuivasjärven Auraa ja hänen valmentajanaan toimii Anne Karvinen-Poutanen. Aunon päämatka on 400 metrin aitajuoksu, mutta hän on kilpaillut myös muilla juoksumatkoilla 100 metrin juoksusta 1 500 metrin juoksuun. Aikuisten SM-tasolla hän on voittanut ulkoradoilla pronssia 400 metrin aitajuoksussa ja sisäradoilla pronssia 300 metrin aitajuoksussa.


title: Mississippi (täsmennyssivu)

text: Mississippi tarkoittaa seuraavia asioita:


title: Simo Pälli

text: Simo Pälli (17. joulukuuta 1906 Niemelänkylä, Ylivieska – 1. tammikuuta 1984 Ylivieska) oli suomalainen itseoppinut taidemaalari.


title: Simo Pälli

text: Pällin vanhemmat olivat Uhtualta kotosin olleet Feodor Nikifarovits Pällijeff ja Irene Semenovna Afanasjeff. Pällin isä piti pientä kyläkauppaa Niemelänkylässä. Hän pääsi kansakoulusta 1919 ja alkoi sitten harrastaa piirtämistä ja maalaamista saaden aluksi ohjausta Paavo-veljeltään joka oli käynyt Turun piirustuskoulua.


title: Simo Pälli

text: Pälli toimi vapaana taiteilijana jo vuodesta 1924 lähtien. Hänen tuotantoonsa kuului muotokuvia, maisemamaalauksia ja piirustuksia. Pälli teki 1930-luvulla useita maalausmatkoja polkupyörällä Lappiin ja Petsamoon sekä kiersi myymässä taulujaan yhdessä veljensä Teron kanssa. Ensimmäisen oman näyttelynsä hän piti 1945 Oulussa ja hän osallistui sitten useisiin yhteisnäyttelyihin. Oman kämppäateljeensa Pälli rakensi 1953 Ylivieskaan.


title: Simo Pälli

text: Pälli sai Pohjois-Pohjanmaan rahaston palkinnon 1970, Ylivieskan kaupungin taidepalkinnon 1975 ja valtion taiteilijaeläkkeen vuonna 1976. Hän jatkoi maalaamista vuoteen 1982 saakka.


title: Simo Pälli

text: Simo Pälli oli naimisissa vuodesta 1934 Helvi Pohjolan kanssa. Heillä oli kahdeksan lasta joista tunnettuja ovat taidemaalari Seppo Pälli, valokuvaaja Mauno Pälli ja viulutaiteilija Olavi Pälli.


title: Emma Montell

text: Emma Montell (s. 29. lokakuuta 1981 Ylitornio) on suomalainen aitajuoksija. Hänen päämatkansa on 100 metrin aitajuoksu, mutta hän on kilpaillut myös muilla pikajuoksumatkoilla. Montell edustaa Aavasaksan Urheilijoita ja hänen valmentajanaan toimii hänen isänsä Markku Montell. Aikuisten SM-kisoista hän on voittanut ulkoradoilta kaksi pronssia 100 metrin aitajuoksussa ja sisäradoilta kultaa ja kaksi hopeaa 60 metrin aitajuoksussa.


title: Emma Montell

text: Myös hänen siskonsa Annu Montell on yleisurheilija.


title: Aavasaksan Urheilijat

text: Aavasaksan Urheilijat (lyhenne AavU) on vuonna 1937 Ylitorniolla perustettu urheiluseura. AavU on yleisseura ja sen lajivalikoimiin kuuluvat hiihto, yleisurheilu, painonnosto, jalkapallo, ilma-aseampumaurheilu ja kuntoliikunta. Tunnettuja AavU:n riveissä urheilleita ovat mm. Sami Jauhojärvi, Emma Montell, Annu Montell ja Ida Aidanpää.


title: Ulkomainonta

text: Ulkomainontaa on periaatteessa kaikki mainonta, jonka ihminen näkee kotinsa ja työpaikkansa ja niiden piirissä käytettyjen medioiden (lehdet, tv, radio, internet) ulkopuolella. Käytännössä se tarkoittaa katujen ja maanteiden varsilla, julkisten liikennevälineiden ja -asemien ulko- ja sisäpuolella, monissa urheilulaitoksissa ym. julkisilla paikoilla näkyvää mainontaa. Perinteisesti ulkomainonta on koostunut lähinnä rakennusten seinien valomainoksista sekä erikokoisista ja -muotoisista mainostauluista, julisteista, banderolleista ja muista painotuotteista, jotka on kiinnitetty joko erityisiin mainostelineisiin tai -kehyksiin tai painettu tarramateriaalille ja kiinnitetty sitten suoraan esimerkiksi bussien ja junien kylkiin. Nykyisin ulkomainonta on muiden mainosmedioiden mukana digitalisoitumassa aluksi niin, että monien kadunvarsien ja bussien matkustamoiden julistetelineiden tilalle asennetaan liikkuvaa kuvaa esittävä, tietokoneohjattu näyttöruutu.


title: Ulkomainonta

text: Ammattislangissa ulkomainonnasta käytetään myös termiä OOH ("out-of-home advertising") ja digitaalisesta ulkomainonnasta termiä DOOH ("digital out-of-home advertising").


title: Ulkomainonta

text: Suomessa yleisimpiä ja järjestäytyneimpiä ulkomainonnan muotoja ovat:


title: Ulkomainonta

text: Yllä luetellut ulkomainonnan muodot ovat ns. järjestäytyneitä, mikä tarkoittaa että kutakin niistä edustaa yksi tai useampi ulkomainospaikkoja tarjoava yritys, jolta mainostajayritys voi vuokrata omalle mainokselleen paikan. Vuokra-ajat ovat tyypillisesti 7–28 vrk eli viikon ja kuukauden välillä kerrallaan. Mainostilat vuokrataan harvoin yksittäin vaan yleensä sarjoina, ja hinta muodostuu mainostilan vuokrasta sekä perinteisten painettujen julisteiden kohdalla erikseen veloitettavista mainoksen kiinnitys- ja huoltomaksuista.


title: Ulkomainonta

text: Muiden Euroopan maiden tavoin myös Suomessa ulkomainonta-alan yritykset ovat yhdistyneet ja sulautuneet suuriin kansainvälisiin ulkomainontayrityksiin. Suomessa toimivista suurimmat ovat Euroopan suurin, ranskalaislähtöinen JCDecaux sekä maailman suurin ulkomainosyhtiö, Yhdysvalloista alkunsa saanut Clear Channel. Näiden lisäksi Suomessa toimii joko alueellisesti tai tiettyihin ulkomainonnan muotoihin erikoistuneita pienempiä ulkomainosyrityksiä, kuten oululainen VMV Media (ent. Masanttimedia), Taksimainos Oy, lyhtypylväsmainontaan erikoistunut Atlas-media Oy, linja-autojen mainospintoihin erikoistunut Laulava Ovipumppu Oy, turkulainen Suomen Liikennemediat Oy ja vapaa-ajan ulkomainontaan erikoistunut Mediateko Oy..


title: Ulkomainonta

text: Ulkomainonta on Suomessa luvanvaraista. Tienvarsimainonta on maantielain 52. pykälän nojalla periaatteessa kiellettyä, mutta ely-keskus voi myöntää mainokselle poikkeusluvan, mikäli se ei vaaranna liikenneturvallisuutta eikä ole ympäristön kanssa ristiriidassa. Asemakaava-alueilla luvan myöntää kunta.


title: Ulkomainonta

text: Ulkomainontaa arvostellaan usein maisemansuojelun nimissä, ympäristöhaitan tai "visuaalisen saasteen" aiheuttajana maisemassa. Liikkeiden eteen jalkakäytäville asetetut irralliset mainostelineet aiheuttavat haittaa ja vaaraa muun muassa näkövammaisille. Suomessa monet kunnat vaativat tällöin vapaan kulkutilan leveydeksi esimerkiksi vähintään 1,5 metriä, ja että mainostelinettä saa käyttää vain liikkeen aukioloaikoina. Kunnat antavat ohjeita ja myöntävät lupia myös työmaaopasteiden, tapahtumakylttien ja -viittojen ym. mainoslaitteiden sijoittamiseksi. Liikenneviraston edeltäjä Tiehallinto julkaisi vuonna 2002 yhdessä ympäristöministeriön ja Kuntaliiton kanssa käsikirjan tienvarsimainonnasta (ks. Aiheesta muualla).


title: Ulkomainonta

text: Eräs ulkomainontaan kohdistuva kritiikin muoto perustuu siihen, millaiset kuvat katsotaan soveliaaksi ulkomainonnassa esimerkiksi sukupuolten tasa-arvon tai lasten suojelemisen nimissä. Vuonna 2003 Mainonnan eettinen neuvosto sai valituksen Hennes & Mauritzin joulun alusasukampanjasta, jossa esiintyivät Naomi Campbell ja muita kansainvälisiä huippumalleja 1930-luvun glamour-tyylisissä kuvissa. Neuvosto kuitenkin katsoi, ettei ulkomainoskampanja kokonaisuutena arvostellen ollut mainonnan kansainvälisten perussääntöjen eikä neuvoston omien tasa-arvoa koskevien periaatteiden vastainen. Sitä vastoin vuonna 2008 neuvosto antoi samalle mainostajalle (H&M) huomautuksen "julkisen tilan seksualisoinnista". Helsingin Forumin kulman valtavassa kuuden kerroksen korkuisessa alusvaatemainoksessa 24-vuotias malli Isabeli Fontana oli neuvoston mielestä "väkinäisissä asennoissa" ja siten mainosviestin "passiivinen objekti".


title: Annu Montell

text: Annu Montell (s. 7. toukokuuta 1976 Ylitornio) on entinen suomalainen seitsenottelija. Hän edusti Aavasaksan Urheilijoita ja hänen valmentajanaan toimi hänen isänsä Markku Montell. Aikuisten tasolla hän voitti ulkoratojen SM-kilpailuissa kuusi mitallia; pronssia korkeushypyssä, kultaa pituushypyssä ja neljä hopeaa seitsenottelussa. Sisäratojen SM-kilpailuista Montell voitti kaksi hopeaa ja kaksi pronssia viisiottelussa. Montell on myös seitsenottelun nuorten Euroopan mestari vuodelta 1995 ja samassa kilpailussa Katja Ripatti oli kolmas. Hän ei ole kilpaillut virallisissa kilpailuissa vuoden 2004 jälkeen. Hänen ennätyksensä seitsenottelussa on 5931 pistettä, mikä oikeuttaa Suomen kaikkien aikojen tilastossa sijaan 9.


title: Annu Montell

text: Myös hänen siskonsa Emma Montell on yleisurheilija.


title: Iivari Halttu

text: Iivari (Kaarlo Isak Antinpoika) Halttu (1. tammikuuta 1894 Haukipudas – 8. heinäkuuta 1951 Alatornio) oli suomalainen itseoppinut taidemaalari.


title: Iivari Halttu

text: Haltun vanhemmat olivat Kuivaniemen entinen kunnankirjuri Antti Halttu ja Iida Kustaava Halttu.


title: Iivari Halttu

text: Iivari Halttu muutti 1917 Haukiputaalta ensin Alatorniolle ja sitten Kuivaniemelle. Hän asui yksin mökissään ja myi maalaamiaan tauluja lähiympäristön asukkaille sekä teki myös maataloustöitä taloissa. Haltun tunnetuin maalaus on 1941 valmistunut Kuivaniemen kirkon alttaritaulu "Jeesus tyynnyttää myrskyn", joka on pienen kuvan pohjalta tehty jäljennös Pietarin Aleksanteri Nevskin luostarin kirkossa olevasta taulusta.


title: Iivari Halttu

text: Halttu muutti 1940-luvun lopulla Alatorniolle, jossa hän sitten kuoli 57-vuotiaana.


title: Mauri Kaattari

text: Mauri Antero Kaattari (s. 6. helmikuuta 1986 Himanka) on suomalainen kymmenottelija, joka edustaa Himangan Urheilijoita. Häntä valmentavat Kimmo Perkkiö ja Tapani Haapakoski.


title: Mauri Kaattari

text: Kaattari voitti kymmenottelun 19-vuotiaiden EM-pronssia vuonna 2005 tuloksella 7427. Kalevan kisoissa Kaattari on voittanut kymmenottelussa SM-kultaa vuonna 2013 ja hopeaa vuonna 2011. Hän on voittanut myös pronssia kolmiloikassa vuonna 2009 ja korkeushypyssä vuonna 2014.


title: Mauri Kaattari

text: Sisäratojen SM-kisoissa Kaattari on saavuttanut kaksitoista mitalia; korkeushypyssä kultaa 2015, hopeaa 2005 (jaettu 2. sija), 2012, 2013 ja 2016 sekä pronssia 2009, 2011 ja 2014 sekä seitsenottelusta kultaa 2013 ja hopeaa 2010, 2011 ja 2014.


title: Mauri Kaattari

text: Kaattarin ennätys kymmenottelussa on 7 333 pistettä (28.7.2013). Hänen korkeushyppyennätyksensä on ulkoradoilla 217 cm (2005) ja hallissa 216 cm (2013). Kaattarin seiväshyppyennätys on ulkona 510 cm (2005) ja hallissa 500 cm (2008). Kolmiloikassa hänen ennätyksensä on ulkona 15,37 m (2007).


title: Sjuksköterskeföreningen i Finland

text: Sjuksköterskeföreningen i Finland (Suomen sairaanhoitajataryhdistys) on vuonna 1898 perustettu ruotsinkielinen sairaanhoitajien järjestö Suomessa. Järjestö on Pohjoismaiden ensimmäinen sairaanhoitajien järjestö.


title: Sjuksköterskeföreningen i Finland

text: Järjestön puheenjohtajina ovat toimineet:


title: Day Tripper

text: Day Tripper on brittiläisen The Beatles -yhtyeen vuonna 1965 julkaistu kappale, jonka kirjoittivat yhteistyössä John Lennon ja Paul McCartney, joka myös laulaa sen. ”Day Tripper” julkaistiin myös kahden A-puolen singlenä yhdessä kappaleen ”We Can Work It Out” kanssa ollen ensimmäinen kyseisen mallinen single rock-historiassa. Singlen ilmestymisen on katsotty aloittaneen yhtyeen ”keskivaiheen”.


title: Day Tripper

text: Laulun sanoituksesta on useita teorioita. John Lennon kertoi myöhemmin, että kappale kertoo ”viikonloppuhipeistä” – sellaisista, jotka käyttävät huumeita vain viikonloppuisin.


title: Day Tripper

text: Kappale oli ensimmäinen, joka julkaistiin "Rubber Soul" -albumin sessioista, vaikkakaan se ei ilmestynyt kyseisellä levyllä. ”Day Tripper” nousi listaykköseksi Britanniassa viiden viikon ajaksi. Yhdysvalloissa sijoitus oli viides.


title: Day Tripper

text: Kappale perustui John Lennonin tekemään kitarariffiin ja melodiahahmotelmaan. Riffiin oli antanut inspiraation ilmeisesti Bobby Parkerin kappale ”Watch Your Step”. Lennon ja Paul McCartney viimeistelivät laulun nopeasti Lennonin Kenwoodin asunnossa Weybridgessa Surreyssa, sillä yhtye tarvitsi uuden singlenä julkaistavan kappaleen. Kiirehtimisen takia Lennon ilmaisi myöhemmissä haastatteluissa tyytymättömyytensä kappaleeseen. Sen sijaan kriitikot ja yhtyeen fanit arvostavat yleisesti sitä.


title: Day Tripper

text: Termillä "day trip" tarkoitetaan brittiläisessä slangissa lyhyttä lomaa. Laulun sanoitus on herättänyt kiivasta keskustelua yhtyeen fanien keskuudessa, ja jotkut ovat epäilleet sen liittyvän LSD:hen. Tenho Immosen kirjoittaman "The Beatles – Suuri historia" -kirjan mukaan kappaleen teksti oli hyökkäys ”viikonloppuhippejä” kohtaan. Sillä viitattiin viikonloppuisin toimistotöidensä välisinä aikoina kukkapaitoihin ja otsapantoihin pukeutuneisiin henkilöihin, jotka kuuntelivat happorockia ja käyttivät LSD:tä. Kirjan mukaan tekstin kirjoittaja Lennon halusi siten kuvata kasvavaa huumekulttuuria. Paul McCartney on puolestaan sanonut, että kappale kertoi huumeista. John Lennon ja kitaristi George Harrison olivat molemmat ehtineet kokeilla LSD:tä ensi kerran vuonna 1965, vaikka heidän käyttönsä saavutti huippunsa vasta vuonna 1967.


title: Day Tripper

text: Tiedetään myös, että rivi "She’s a big teaser" () oli vain sensuroitu versio sen alkuperäisestä muodosta "She’s a prick teaser" (), sillä Lennon tiesi, ettei sitä hyväksyttäisi radioon. Termi "prick teaser" viittasi naisiin, jotka tarkoituksella kiihottivat miehiä ilman aikomusta harrastaa seksiä. Tähän viittaa myös laulun seuraava rivi "She only took me half the way there" ().


title: Day Tripper

text: ”Day Tripper” äänitettiin "Rubber Soul" -albumin sessioissa Abbey Road Studiosin kakkosstudiossa kahdessa erillisessä sessiossa lauantaina 16. lokakuuta 1965. Ensimmäinen pidettiin kello 14.30–17 välisenä aikana, ja sen tuloksena saatiin nauhalle kaikkiaan kolme ottoa kappaleesta. Niistä vain viimeinen oli kokonainen. Äänitettiin myös kaksi pohjaraitaa, joista ensimmäinen sisälsi bassokitaran ja rummut, ja toinen Lennonin ja George Harrisonin sähkökitarat. Vaikka nämä osuudet nauhoitettiin neliraitatekniikan mukaisesti erilisille raidoille, äänitettiin ne studiossa samanaikaisesti.


title: Day Tripper

text:
Toinen sessio alkoi samana päivänä kello ja 17 ja se jatkui aina puoleenyöhön asti. Sen aikana McCartney, Lennon ja Harrison lauloivat vokaaliraitansa, minkä lisäksi mukaan lisättiin rumpali Ringo Starrin soittama tamburiini sekä ylimääräisiä Lennonin ja Harrisonin kitaraosuuksia. Kun kappaleen nauhoitus oli päättynyt, äänitettiin pohjaraita George Harrisonin kirjoittamaan kappaleeseen ”If I Needed Someone”.
Tuottaja George Martin suoritti kappaleen ensimmäisen monomiksauksen Abbey Roadin kakkosstudion tarkkaamossa maanantaina 25. lokakuuta. Samassa sessioissa tehtiin monomiksaus myös "Rubber Soul" -albumin kappaleisiin ”Drive My Car”, ”In My Life”, ”If I Needed Someone”, ”Norwegian Wood (This Bird Has Flown)” ja ”Nowhere Man”. Työ alkoi kello 10 aamupäivällä ja päättyi kello 13. Muita kappaleita ei tämän jälkeen enää työstetty, mutta ”Day Tripperista” tehtiin kaksi uutta monomiksausta perjantaina 29. lokakuuta. Niistä toinen korvasi neljä päivää aiemmin tehdyn miksauksen.


title: Day Tripper

text: Kappaleen ensimmäinen stereomiksaus tehtiin tiistaina 26. lokakuuta 1965 yhdessä samojen "Rubber Soul" -albumin kappaleiden kanssa, joihin oltiin tehty monomiksaus edellisenä päivänä. Se luotiin Yhdysvaltain- ja Australian-markkinoita varten, sillä Britanniassa The Beatlesin singlet julkaistiin tuolloin ainoastaan monona. Uusi stereomiksaus tehtiin lähemmäs vuosi kappaleen julkaisun jälkeen, 10. marraskuuta 1966. Se työstettiin Britanniassa julkaistua "A Collection of Beatles Oldies (But Goldies)" -kokoelmalevyä varten. Tässä sessiossa, jossa tehtiin stereomiksauket lisäksi kappaleisiin ”We Can Work It Out” ja ”This Boy”, George Martin ei ollut läsnä, vaan hänen sijaan miksaajana toimi Peter Brown. Uusi stereomiksaus korvasi aiemman stereomiksauksen, joka oli tehty edellisenä vuonna. Myöhemmin "The Beatles 1" -kokoelmalla julkaistua stereomiksausta on hieman korjailtu.


title: Day Tripper

text: Kappaleen sävellaji on E-duuri ja tahtilaji 4/4. Se etenee seuraavasti:Kappaleen päävokaalit laulaa Paul McCartney. Hänen lauluraitansa on tuplattu. John Lennon laulaa suurimman osan kestosta harmonioita. Lennon soittaa myös kitarasoolon.


title: Day Tripper

text: ”Day Tripper” oli alun perin tarkoitus julkaista tavanomaisena singlen A-puolena. Kun yhtye äänitti 20. lokakuuta 1965 kappaleen ”We Can Work It Out”, tultiin toisiin ajatuksiin, sillä kyseistä laulua pidettiin kaupallisempana. John Lennonin protestointi johti siihen, että kappaleet päätettiin julkaista kahden A-puolen singlenä – ensimmäistä kertaa musiikin historiassa. Radioasemat kuitenkin suosivat kappaletta ”We Can Work It Out” ja soittivat sitä enemmän.


title: Day Tripper

text: Kappale on julkaistu jälkeenpäin yhtyeen kokoelma-albumeilla "A Collection of Beatles Oldies (But Goldies)" (1966), "The Beatles 1962–1966" (1973), "Past Masters, Volume Two" (1988) ja "The Beatles 1" (2000). Alkuperäinen vinyylisingle julkaistiin Britanniassa uudelleen vuosina 1976, 1982 ja 1985. CD-formaatissa se ilmestyi 1989 ja 1992. Yhdysvalloissa vinyylisinglestä ei ole julkaistu uusintapainosta, mutta CD:nä se julkaistiin 1989 ja 1992.


title: Day Tripper

text: ”Day Tripper” kuului The Beatlesin liveohjelmistoon vuodesta 1965 aina siihen asti, kunnes yhtye lopetti konsertoinnin vuonna 1966. Se esitettiin neljäntenä kappaleena yhtyeen viimeisessä maksullisessa konsertissa, Candlestick Parkissa San Franciscossa 29. elokuuta 1966.


title: Day Tripper

text: Singlen julkaisi Britanniassa Parlophone 3. joulukuuta 1965, samana päivänä "Rubber Soul" -studioalbumin kanssa, jolle kumpikaan singlen kappaleista ei kuitenkaan sisältynyt. 18. päivänä single nousi Record Retailer -listan kärkeen, jossa se pysyi viisi viikkoa. Single pysyi litalla kaksitoista viikkoa, ja nousi kärkeen ykköseksi myös BBC:n, "Discin", "Melody Makerin" ja "NME:n" listoilla. Sitä myytiin Britanniassa kaikkiaan yli miljoona kappaletta.


title: Day Tripper

text: Yhdysvalloissa singlen julkaisi 6. joulukuuta Capitol Records, ja toisin kuin Britanniassa, Yhdysvalloissa kappaleiden sijoitukset laskettiin toisistaan erillään. ”We Can Work It Out” osoittautui suositummaksi, sillä se nousi Billboard Hot 100 -listan ykköseksi, kun ”Day Tripper” ylsi viidenneksi säilyen top 40:ssä kahdeksan viikkoa. Cashboxin listalla ”Day Tripper” pääsi sijalle kymmenen ja Record Worldin vastaavalla sijalle kolmetoista.


title: Day Tripper

text: Single nousi listaykköseksi Britannian lisäksi Alankomaissa (7 viikkoa), Norjassa (7 viikkoa), Irlannissa, Hongkongissa, Japanissa, Ruotsissa ja Uudessa-Seelannissa. Suomessa sijoitus oli kolmas.”Day Tripperista” on tehty paljon cover-versioita. Esittäjiä ovat olleet muun muassa Bad Brains, Booker T. & The M.G.’s, Cheap Trick, Electric Light Orchestra, José Feliciano, Jimi Hendrix, Ian Hunter, Julian Lennon, Lulu, Herbie Mann, Ricky Martin, Sérgio Mendes & Brasil ’66, Anne Murray, Otis Redding, Sham 69, Nancy Sinatra, Spirit, James Taylor, Type O Negative, Mae West ja Whitesnake.


title: Day Tripper

text: Vuonna 1982 Taiska levytti kappaleen suomeksi nimellä ”Hei pojat”. Sanoituksen oli kirjoittanut Raul Reiman.


title: Michel Bonnevie

text: Michel Bonnevie (19. marraskuuta 1921 Chaville – 10. syyskuuta 2018) oli ranskalainen koripalloilija ja olympiamitalisti.


title: Michel Bonnevie

text: Bonnevie pelasi Ranskan miesten maajoukkueessa vuosina 1948–1950 kymmenen ottelua ja teki niissä 13 pistettä. Hän kuului Ranskan kokoonpanoon maan saavuttaessa olympiahopeaa Lontoossa 1948. Bonnevie kuoli 96-vuotiaana 10. syyskuuta 2018.


title: Jasmin Showlah

text: Jasmin Susanna Showlah (s. 30. toukokuuta 1989 Helsinki) on suomalainen pikajuoksija, joka edustaa HIFK:ta. Hänen valmentajanaan on toiminut vuodesta 2013 lähtien Atte Pettinen. Aiemmin Showlahia valmensi Anne Suoranta.


title: Jasmin Showlah

text: Aikuisten SM-kilpailuista Showlah on saavuttanut ulkoradoilta hopeaa 100 metrin juoksusta (2010) sekä kolme kultaa, kolme hopeaa ja yhden pronssin 4 × 100 metrin viestijuoksusta ja yhden hopean 4 × 400 metrin viestijuoksusta. Sisäratojen SM-kilpailuissa hän on saavuttanut 60 metrin juoksussa kultaa 2016 ja kolme pronssia, 200 metrin juoksussa yhden hopean sekä viestijuoksussa kultaa 2017 ja kaksi hopeaa.


title: Jasmin Showlah

text: Ainoa arvokisa edustus Showlahilla on 19-vuotiaiden MM-kisoissa vuonna 2008, jossa hän juoksi 100 metrin alkuerissä 19. sijalle.


title: Matilda Bogdanoff

text: Aleksiina Laura Matilda Bogdanoff (s. 8. lokakuuta 1990) on suomalainen aitajuoksija ja pituushyppääjä. Hän edustaa HIFK:ta ja on ollut Anne Suorannan valmennettavana vuodesta 2010 lähtien. Sanna Saarman oli mukana valmennuksessa 2013 ja Tiia Hautala 2013–2015. Bogdanoffin kasvattajaseura on Riihimäen Kisko, jossa häntä valmensi Hannu Bogdanoff.


title: Matilda Bogdanoff

text: Aikuisten SM-kisoissa Bogdanoff on voittanut ulkoradoilla pituushypyssä kultaa vuosina 2013 ja 2017, hopeaa vuosina 2012, 2015 ja 2016 sekä 100 metrin aitajuoksussa hopeaa 2015 ja kolmesti pronssia (2012–2014). Lisäksi hän on voittanut 4 × 100 metrin viestijuoksussa kolmesti kultaa (2011, 2013 ja 2016) ja kerran hopeaa (2012). Sisäradoilla Bogdanoff on saavuttanut 60 metrin aitajuoksussa hopeaa (2014 ja 2016) ja kaksi pronssia (2008 ja 2012).


title: Matilda Bogdanoff

text: Bogdanoff saavutti vuonna 2011 Pohjolan mestaruuspronssia seitsenottelussa 22-vuotiaiden sarjassa. Hänellä on myös useita nuorten maaottelu- ja arvokisaedustuksia. Aikuisten arvokilpailuissa hän on karsiutunut 2014 alkuerissä Sopotin MM-hallikilpailuissa juostuaan 60 metrin aitajuoksua ennätyksensä 8,12 ja Zürichin EM-kilpailuissa 100 metrin aitajuoksussa. Hän voitti 100 metrin aitajuoksun Suomi–Ruotsi-maaottelussa 2015.


title: Matilda Bogdanoff

text: Bogdanoffin ennätys 100 metrin aitajuoksussa on Lapinlahdella 20. heinäkuuta 2014 juostu 13,12. Pituushypyn ennätyksensä 635 cm hän hyppäsi Lahdessa 9. kesäkuuta 2017.


title: Ahmattiahvenet

text: Ahmattiahvenet (Champsodontidae) on ahvenkaloihin kuuluva heimo. Heimon lajeja tavataan syvistä vesistä indopasifiselta merialueelta.


title: Ahmattiahvenet

text: Ahmattiahventen heimoon kuuluu yksi suku ja lähteestä riippuen 5–13 lajia. Lajeihin kuuluu muun muassa ahmattiahven ("Champsodon vorax"). Ahmattiahvenet ovat pienikokoisia kaloja, jotka kasvavat 15–40 cm pitkiksi. Ruumiinrakenteeltaan ne ovat pitkulaisia ja suuripäisiä. Heimon kaloilla on kaksi selkäevää, joista etumainen on lyhyt ja piikikäs ja taaempi pidempi ja pehmeäruotoinen. Myös peräevä on hyvin pitkä. Vatsaevät ovat pitkät ja sijaitsevat eturuumiissa ennen pienikokoisia rintaeviä. Suu on ahmattiahvenlajeilla suuri, se ulottuu silmien taakse. Hampaat ovat terävät. Väriltään lajit ovat ruskehtavia ja kyljet ovat hopeanväriset. Ruumiissa voi olla tummempia laikkuja.


title: Ahmattiahvenet

text: Ahmattiahvenia tavataan Afrikan rannikolta ja Punaiselta mereltä Havaijille ulottuvalta vyöhykkeeltä. Niitä on tavattu läheltä pohjaa 400–1100 metrin syvyydestä ja ne mahdollisesti nousevat öisin lähemmäksi pintaa. Kalat liikkuvat suurinakin parvina ja ne saalistavat ruuakseen pienempiä eläimiä.


title: Caroline Wärn

text: Caroline Erika Alexandra Wärn (s. 13. huhtikuuta 1988 Pedersöre) on suomalainen yleisurheilija. Hän kilpailee pääasiassa 400 ja 800 metrin juoksussa. Hän edustaa IK Falkenia ja hänen valmentajansa on Guy Storbacka.


title: Caroline Wärn

text: Aikuisten SM-kisoista Wärn on saavuttanut kahdeksan mitalia; pronssia 4 × 100 metrin viestijuoksussa, kultaa, kaksi hopeaa ja kaksi pronssia 4 × 400 metrin viestijuoksussa sekä kaksi pronssia 4 × 800 metrin viestijuoksussa.


title: Bajo Nuevo ja Serranilla

text: Bajo Nuevo eli Petrelsaari ja Serranilla ovat asumattomia saaria, joita Honduras, Jamaika, Kolumbia, Nicaragua ja Yhdysvallat ovat kaikki vaatineet itselleen.


title: Bajo Nuevo ja Serranilla

text: Kolumbia pitää Bajo Nuevoa ja Serranillaa osana San Andrés, Providencia y Santa Catalinan departementtiaan ja on rakennuttanut Serranillalle majakan. Jamaika on sopinut Kolumbian kanssa alueen luonnonvarojen käytöstä eikä ole viime vuosikymmeninä enää käytännössä vaatinut aluetta itselleen. Honduras on luopunut vaateistaan, mutta Nicaragua vaatii Bajo Nuevoa ja Serranillaa itselleen kansainvälisessä tuomioistuimessa.


title: Englannin 1. divisioonan kausi 1888–1889

text: Vuonna 1888 kaksitoista englantilaista jalkapalloseuraa perustivat The Football Leaguen, ja kausi 1888-1889 oli ensimmäinen kausi kun sarjaa Englannin mestaruudesta pelattiin. Alempia divisioonia ei vielä ensimmäisinä kausina ollut, vaan kaikki pelasivat yhdessä sarjassa. Jokainen joukkue kohtasi toisensa kaksi kertaa; kerran kotona ja kerran vieraissa. Ensimmäisen liigamestaruuden voitti Preston North End, joka voitti myös FA Cupin ja saavutti näin heti ensimmäisellä liigakaudella "tuplan".


title: Gustav Klingstedt

text: Gustav Klingstedt (s. 8. joulukuuta 1985 Helsinki) on suomalainen aitajuoksija. Hän edustaa HIFK:ta.


title: Gustav Klingstedt

text: Aikuisten SM-kisoista Klingstedt on saavuttanut 400 metrin aitajuoksusta pronssia vuosina 2011 ja 2012. Sisäratojen SM-kilpailuista hän on saavuttanut hopeaa 300 metrin aitajuoksussa 2012 ja 400 metrin juoksussa 2015 sekä viestikilpailuissa kultaa 2012 ja hopeaa 2014 ja 2017. Viestijuoksun SM-kilpailuissa hän on saavuttanut kultaa 4 × 100 metrin viestijuoksusta 2011 ja 2012 sekä kultaa 4 × 400 metrin viestijuoksusta 2013, 2014 ja 2015. 400 metrin aitajuoksun ennätyksensä 51,67 s hän juoksi Ruotsi–Suomi-maaottelussa 2012.


title: Gustav Klingstedt

text: Hänellä on maaotteluedustuksia.


title: Pentti Kemppainen

text: Pentti Olavi Kemppainen (s. 1945) on suomalainen radiotoimittaja, valtiotieteen tohtori ja radiotutkija. Hän aloitti Yleisradion toimittajana vuonna 1966 nuorten ohjelmien palveluksessa ja teki sen ensimmäistä pop-musiikkiohjelmaa ja oli mm. Suomen ensimmäinen radio-dj esiintyen nimellä Poppamies vuonna 1970


title: Pentti Kemppainen

text: 1970-luvulla Kemppainen toimitti myös Yleisradion asiaohjelmia kuten "Taiteessa tapahtuu, Kirjakanava, Kello 12:n mietelause" sekä Neuvostoliittoa esittelevä "Näin naapurissa" -sarja. Hän myös ohjasi Salvador Dalin elämästä kertovan kuunnelman "Ahne nero" sekä suositun "Nalle Puh" -luentasarjan, jossa lukijoina olivat Matti Pellonpää ja Kari Väänänen. 1990-luvulla Kemppainen toimi Yleisradion Radiomafia-kanavan ohjelmajohtajana.


title: Pentti Kemppainen

text: Kemppainen julkaisi tohtorinväitöskirjansa "Radion murros" Helsingin yliopiston Valtiotieteellisen tiedekunnan Viestinnän laitoksella vuonna 2001 . Vuonna 2011 hänelle myönnettiin viestinnän dosentin arvo. Kemppainen on myös konsultoinut Liikenne- ja viestintäministeriötä ääniradion tulevaisuudennäkymistä


title: Saría

text: Saría (; myös "Sariá", Σαριά) on Kreikan saari, joka kuuluu Dodekanesian saariryhmään ja sijaitsee Kárpathoksen pohjoispuolella. Saaren pinta-ala on 21 neliökilometriä ja asukasluku 45 (vuonna 2011). Hallinnollisesti Saría kuuluu Kárpathoksen kuntaan, Kárpathoksen alueyksikköön ja Etelä-Egean saarten alueeseen.


title: Saría

text:
Saría sijaitsee Välimereen kuuluvassa Egeanmeressä suuremman Kárpathoksen saaren pohjoiskärjen edustalla. Saari muodostaa yhdessä lähisaartensa kanssa muodostaa Kárpathoksen kunnan, joka kuuluu Kárpathoksen alueyksikköön ja Etelä-Egean saarten alueeseen. Kallioiselle Saríalle ovat ominaisia jyrkät rinteet ja irtokivet. Saría yhdessä Kárpathoksen saaren pohjoisosan kanssa muodostaa Natura 2000 -verkostoon kuuluvan luonnonsuojelualueen, jolla on kokoa 112,98 neliökilometriä. Suojelualueen uhkia ovat maaperäeroosio, tulipalot sekä ylilaidunnus.
Saarella harjoitetaan metsästystä ja karjankasvatusta. Saríalle pääsee veneellä Kárpathoksen pohjoisosassa sijaitsevasta Diafánin satamasta.


title: Saría

text: Äärimmäisen uhanalaista munkkihyljettä tavataan Natura 2000 -alueella. Euroopan unionin alueella munkkihyljettä tavataan noin sadassa paikassa. Muista nisäkkäistä alueella tavataan myös hiirenkorvasiippaa ja alppipikkulepakkoa. Matelijoista Natura 2000 -alueella tavataan "Chalcides ocellatus ocellatus" -skinkkiä, joka on silmäskinkin alalaji sekä "Hemidactylus turcicus"- ja "Cyrtopodion kotschyi" -gekkoja. Alueen muita eläinlajeja ovat sammakkoeläimiin kuuluva mölysammakko ja salamanterien heimoon kuuluva "Lyciasalamandra luschani".


title: Saría

text: Saría muodostaa yhdessä Kárpathoksen saaren pohjoisosan kanssa 87,91 neliökilometrin laajuisen kansainvälisesti tärkeän lintualueen, jolla pesii muun muassa välimerenlokkeja. Muita alueella asuvia lintulajeja ovat sinirastas ja vuorikotka. Alueen pinta-alasta 85 prosenttia on maatalouden käytössä, 5 % kalastuksen käytössä ja loput 10 % on käyttämätöntä. Alueesta 78 % on pensaikkoa ja 8 % kallioisia merenrantoja ja rantajyrkänteitä. Loput 5 % alueesta on alkuperäisen havumetsän peitossa. Lintualueen uhkia ovat esimerkiksi tulipalot, laiton metsästys, metsänhakkuut, vieraslajit ja matkailu.


title: Saría

text: Sarían kasvillisuus on "phryganaa". Saarella on useita harvinaisia ja kotoperäisiä kasvilajeja. Sarían ja Kárpathoksen pohjoisosan käsittävällä Natura 2000 -alueella tavattavista kasvilajeista IUCN:n (1993) kuuluvat ja Kreikan laissa suojeltuja ovat muun muassa kellojen sukuun kuuluvat "Campanula delicatula" ja "Campanula carpatha", paloyrttien sukuun kuuluva "Phlomis pichleri", neilikkojen sukuun kuuluva "Dianthus fruticosus ssp. carpathus", lyijykukkakasvien heimoon kuuluva "Limonium carpathum", asterikasvien heimoon kuuluva "Staehelina fruticosa", törmäkukkien sukuun kuuluva pensastörmäkukka, marattien sukuun kuuluva "Asperula tournefortii", kohokkien sukuun kuuluva "Silene ammophila ssp. carpathum", ukonnauriiden sukuun kuuluva "Erysimum candicum ssp. carpathum" ja villakkojen sukuun kuuluva "Senecio gnaphalodes". Suojelualueella kasvavia CITES-sopimuksen C-liitteessä mainittuja kasvilajeja ovat muun muassa kalkkikämmekköjen sukuun kuuluvat kartiosaalepjuuri ja "Anacamptis sancta". Suojelualueen muita kasvilajeja ovat esimerkiksi huulikukkaiskasvien heimoon kuuluva kuputeurikka, lemmikkikasvien heimoon kuuluva "Lithodora hispidula ssp. hispidula", matarojen sukuun kuuluva "Galium canum ssp. ovatum" ja munkinhuppujen sukuun kuuluva "Arum creticum".


title: Saría

text: Saarelta on löydetty merkkejä asutuksesta, jotka on ajoitettu myöhäiselle neoliittiselle kaudelle eli noin vuosille 4 000–3 000 eaa. sekä pronssikaudelle vuosille 2 300–2 000 eaa. Saaren itärannikon Palátianlahden läheisyydessä, Kástelo-nimisellä mäellä on antiikin aikana sijainnut akropolis, josta on säilynyt nykyaikaan joitain osia sekä kaksi hautakammiota. Sarían saari oli antiikin aikana itsenäinen ja tunnettiin nimellä Sáros. Saarella on sijainnut mahdollisesti arkaaisella kaudella tai jo aiemmin rakennettu Nísyroksen kylä.


title: Saría

text: Palátianlahden pohjoispuolella sijaitsee kaksi basilikaa. Samoin antiikin akropoliilla sijaitsee basilika. Itärannikon Palátiassa oli 800- ja 900-luvuilla asutuskeskus, jossa oli kivestä rakennettuja yhden huoneen taloja. Taloissa oli kaareutuva kartiomainen katto. Samankaltaisia taloja on esimerkiksi Turkin kaakkoisosassa ja Syyriassa.


title: Saría

text: Sarían saari kuului vuoden 2010 loppuun saakka Ólympoksen kyläkuntaan. Vuoden 2011 alussa Saría päätyi Kárpathoksen kunnan osaksi, kun Ólympos liitettiin siihen.


title: Poika ja susi

text: Poika ja susi eli "Poika joka huusi sutta" on Aisopoksen satu ja opettavainen tarina siitä, miten valehtelu vie uskottavuuden ja johtaa valehtelijan omaan turmioon. Tarinassa paimenpoika juoksuttaa kyläläisiä huutamalla toistuvasti suden uhkaavan lammaskatrasta, vaikka näin ei todellisuudessa olekaan. Kun susi lopulta ilmestyy, kukaan ei enää reagoi saman pojan avunhuutoihin, sillä häntä ei enää oteta vakavasti. Sadun eri versioissa susi syö lopulta joko lauman tai pojan itsensä.


title: Poika ja susi

text: Tarinan opetuksena on se, että valehtelu kääntyy itseään vastaan, sillä valehtelijaa ei enää uskota silloinkaan, kun hän puhuu totta. Konkreettisemmalla tasolla satu varoittaa tekemästä tarpeettomia vääriä hälytyksiä (ks. alla).


title: Dakotan kieli

text: Dakotan eli siouxin kieli on sioux-intiaanien kieli, jolla on 19 280 puhujaa Yhdysvalloissa ja Kanadassa. Kielen puhujista 15 400 asuu Yhdysvalloissa (vuoden 1990 västönlaskenta) ja heistä 31 on yksikielisiä.


title: Dakotan kieli

text: Yhdysvaltain dakotaa puhuvat asuvat pohjois-Nebraskassa, etelä-Minnesotassa, Pohjois- ja Etelä-Dakotassa sekä koillisessa Montanassa. Kanadassa asuu 3 880 dakotan puhujaa. He elävät eteläisessä Manitobassa ja Saskatchewanissa.


title: Dakotan kieli

text: Dakotan puhujien määrä on vähenemässä. Yhdysvaltojen sioux'ien nuorista suurin osa suosii englantia tai ei puhu dakotaa. Kanadassa joissain yhteisöissä suurin osa lapsista ja nuorista eivät puhu dakotaa.


title: Dakotan kieli

text: Dakotan sanastossa 83–86 % on yhtenäistä stoneyn kielen ja 89–94 % assiniboinen kielen kanssa. Dakotan murteiden, dakotan (santee-sisseton, yankton-yanktonay, lakhota) ja nakotan (assiniboine, stoney), sanastollinen yhtenäisyys on 90–95 %.


title: Dakotan kieli

text: Dakotaa kirjoitetaan latinalaisilla aakkosilla ja sille on laadittu kielioppi. Raamattu julkaistiin dakotaksi vuonna 1879.


title: Formula Renault West European Cup

text: Formula Renault West European Cup oli Länsi-Euroopassa (Ranskassa) ajettava formulasarja. Sarja perustettiin vuonna 2008 korvaamaan vanha Ranskan Formula Renault-sarja. Sarjassa ajettiin Tatuusin valmistamilla autoilla ja Renaultin moottoreilla. Sarjan mestaruuden voittivat Daniel Ricciardo ja Albert Costa. Sarja lopetettiin vuonna 2010.


title: Brasilian Grand Prix 2012

text: Brasilian Grand Prix 2012 (virallisesti Formula 1 Grande Prêmio Petrobras do Brasil 2012) oli Formula 1 -kauden 2012 20. ja samalla kauden viimeinen osakilpailu, joka ajettiin 25. marraskuuta 2012 Interlagosin moottoriradalla Brasiliassa.


title: Brasilian Grand Prix 2012

text: Williamsin kolmoskuljettaja Valtteri Bottas ajoi perjantain ensimmäisissä vapaissa harjoituksissa Bruno Sennan tilalla. Caterhamin Giedo van der Garde ajoi Heikki Kovalaisen tilalla.Kilpailun voitti McLarenin Jenson Button. Toiseksi ajoi Fernando Alonso ja kolmanneksi Felipe Massa. Kilpailussa ratkesi myös maailmanmestaruus, jonka voitti kolmannen kerran peräkkäin Sebastian Vettel. Hän lähti kilpailuun neljännestä ruudusta, mutta putosi viimeiseksi pyörähdettyään ensimmäisellä kierroksella Bruno Sennan törmättyä häneen. Törmäys myös vaurioitti hänen autoaan. Vettel lähti kuitenkin ajamaan takaa ohitseen päässyttä letkaa. Mclarenin Lewis Hamilton ja Jenson Button kävivät kovaa taistelua kärjessä. Pian alkoi sataa vettä ja osa kuljettajista kävi varikolla ja osa ei. Esimerkiksi Button ja Nico Hulkenberg jatkoivat radalla, joka osoittautui toistaiseksi oikeaksi valinnaksi, koska sade laantui hetken päästä. Hulkenberg ja Button kävivät taistelua kärkipaikasta, kunnes Hulkenberg suistui sivuluisuun radalla sateen yllyttyä. Hän sai kuitenkin pidettyä autonsa radalla. Samalla Vettel teki koko ajan nousua kärjen takana. Hulkenbergin ja Hamiltonin taistellessa Hulkenberg pyörähti jälleen kerran radalta ja osui tällä kertaa Lewis Hamiltoniin rikkoen tämän etupyörän. Hamilton joutui keskeyttämään toistaiseksi viimeisensä kilpailunsa McLaren-tallissa ja Hulkenbergille määrättiin varikon läpiajorangaistus. Kärjessä oli Button, toinen oli Alonso, kolmas Massa, neljäs Webber ja Hulkenberg putosi rangaistuksensa jälkeen viidenneksi. Kilpailun lopussa sattui hauska tilanne, jossa Kimi Räikkönen ajautui ulos radalta ja lähti ajamaan radan ulkopuolelle, josta hän uskoi olevan tie takaisin radalle. Näin ei kuitenkaan ollut ja hän joutui kääntymään takaisin ja ajamaan radalle samaa reittiä mitä tulikin.


title: Brasilian Grand Prix 2012

text: Maaliin tultiin turva-auton perässä, Paul di Restan ulosajon seurauksena.


title: Brasilian Grand Prix 2012

text: Vahingosta huolimatta Vettel sijoittui kilpailussa kuudenneksi ja voitti maailmanmestaruuden kolmen pisteen erolla Fernando Alonsoon.


title: Palme (suku)

text: Palme on ruotsalainen suku. Se on kotoisin Alankomaista ja tuli Ruotsiin noin vuonna 1600.


title: Palme (suku)

text: Tuolloin Palme Lyder (k. 1630) jäi asumaan Ystadin kaupunkiin kauppamiehenä. Hänen poikansa ottivat nimen Palme sukunimekseen. Tunnetuimpia Palmeja oli Ruotsin pääministeri Olof Palme.


title: Kiiltokuvia

text: Kiiltokuvia on syksyllä 2014 MTV3-kanavalla esitetty suomalainen draamasarja. Sen ohjasi Lauri Nurkse ja käsikirjoitti Katja Kallio. Tuotantoyhtiönä toimi Jarowskij.


title: Kiiltokuvia

text: Sarjan keskiössä on kukkakauppias Lili (Jonna Järnefelt), joka on kahden lapsen yksinhuoltaja. Muita keskeisiä henkilöitä ovat Lilin vanhemmat Mikko (Heikki Nousiainen) ja Soile (Sinikka Sokka), sekä heidän äitinsä Johanna (Anneli Sauli) ja Liisa (Anja Pohjola).


title: Formula Renault Alps

text: Formula Renault Alps (tunnettu aiemmin nimellä Formula Renault Middle European Cup ja Sveitsin Formula Renault) oli Keski-Euroopassa ajettava formulasarja. Sarja perustettiin vuonna 2002 Sveitsin Formula Renault -nimellä. Vuonna 2010 sarjan nimi oli Formula Renault Middle European Cup. Vuonna 2011 sarjan nimeksi tuli Formula Renault Alps ja siihen yhdistettiin Sveitsin ja Italian Formula Renault-sarjat. Sarjassa ajettiin Tatuusin valmistamilla autoilla, Michelinin renkailla ja Renaultin moottoreilla. Sarjan mestaruuden voittivat Thomas Conrad, Manuel Benz, Nicolas Maulini, Ralph Meichtry, Jonathan Hirschi, Adam Kout, Christopher Zanella, Nico Müller, Zoël Amberg,Javier Tarancón, Daniil Kvjat, Antonio Fuoco, Nyck de Vries ja Jack Aitken. Jenzer Motorsport on voittanut sarjan mestaruuden neljä kertaa vuosina 2007-2010. Sarja lakkautettiin vuoden 2015 päätteeksi.


title: Erään murhan anatomia

text: Erään murhan anatomia ("Anatomy of a Murder") on yhdysvaltalainen näytelmäelokuva vuodelta 1959. Elokuva on Otto Premingerin ohjaama oikeussalidraama, joka perustuu tuomari John D. Voelkerin alias Robert Traverin romaaniin "Erään murhan anatomia" (1958). Romaanin tapahtumat sijoittuvat Michiganiin, ja niiden taustalla on vuonna 1952 pidetty murhaoikeudenkäynti, jossa Voelker toimi puolustusasianajajana.


title: Erään murhan anatomia

text: Elokuvan päärooleissa nähdään James Stewart, Lee Remick, Ben Gazzara, Arthur O'Connell ja George C. Scott. Elokuvan jazz-vaikutteisen musiikin sävelsivät Duke Ellington ja Billy Strayhorn, ja Ellington nähdään sivuroolissa kapakanomistajana. Alkutekstijakson animaation suunnitteli Saul Bass.


title: Erään murhan anatomia

text: "Erään murhan anatomia" kuuluu elokuvahistorian merkittävimpiin oikeussalidraamoihin. Yhdysvaltain elokuvainstituutin äänestyksessä vuonna 2008 se oli 7:nneksi paras oikeussalidraama. Elokuvan dialogissa käsitellään raiskaustapausta suorasukaisesti, ja Preminger pyrki horjuttamaan ns. Haysin koodia, joka sääteli elokuvien siveellisyyttä.


title: Erään murhan anatomia

text: Elokuva sai seitsemän Oscar-ehdokkuutta (mm. paras elokuva ja paras miespääosa) mutta ei voittanut ainuttakaan kategoriaa. Elokuvan musiikki sai kaksi Grammy-palkintoa.


title: Erään murhan anatomia

text: "The New York Timesin" kriitikot valitsivat "Erään murhan anatomian" vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2012 se valittiin Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.


title: Koloss

text: Koloss on ruotsalaisen metalliyhtye Meshuggahin seitsemäs kokopitkä studioalbumi, joka julkaistiin 23. maaliskuuta 2012 Saksassa, 26. maaliskuuta muualla Euroopassa, ja 27. maaliskuuta Yhdysvalloissa. Albumin miksasi Daniel Bergstrand, joka on aikaisemmin miksannut Meshuggahin albumit "Destroy Erase Improve" (1995) ja "Chaosphere" (1998).


title: Koloss

text: Koloss on obZenin tavoin suorasukaisemman ja ponnekkaamman kuuloisempi kuin aikaisemmat julkaisut. Se näkyy selkeästi myös kantaa ottavissa lyriikoissa. Albumin nauhoituksessa käytettiin kokonaan Cubasen ohjelmistopohjaisia kitaravahvistinmallinnuksia. Albumin rummut kuulostavat orgaanisemmalta aiempaan verrattuna, mutta Tomas Haaken levyllä käyttämä rumpusetti on edeltävilläkin albumeilla käytetty Sonor SQ2.


title: Koloss

text: Albumi nousi Suomen virallisen listan sijalle 7.


title: Koloss

text: Kaikki kappaleet sanoittanut Tomas Haake, ellei toisin mainittu.


Viestijuoksun Suomen-mestaruuskilpailut 2008 järjestettiin 14.–15. kesäkuuta Espoossa Leppävaaran stadionilla.


title: Adil Atan

text: Adil Atan (1. tammikuuta 1929 – 18. huhtikuuta 1989) oli turkkilainen painija. Hän sai kesäolympialaisissa 1952 Helsingissä pronssia vapaapainissa (sarja 87 kg). Hän kilpaili myös kesäolympialaisissa 1956 Melbournessa ja osallistui siellä sekä kreikkalais-roomalaiseen painiin että vapaapainiin.


title: Adil Atan

text: Atan oli myös olympialaisissa kilpailleen İrfan Atanin kaksosveli.


title: René Dérency

text: René Dérency (27. toukokuuta 1925 Sochaux – 18. lokakuuta 1954 Nantes) oli ranskalainen koripalloilija. Hän kilpaili Lontoon kesäolympialaisissa 1948 ja kuului siellä hopeaa saavuttaneeseen joukkueeseen. Dérency kuoli vain 29-vuotiaana auto-onnettomuudessa.


title: Erik Wallerius

text: Erik Gustaf Wallerius (16. huhtikuuta 1878 Göteborg – 7. toukokuuta 1967 Göteborg) oli ruotsalainen purjehtija. Hän oli mukana saamassa hopeaa kahdeksan metrin luokassa kesäolympialaisissa 1908 Lontoossa ja sitten voittamassa kultaa kymmenen metrin luokassa kesäolympialaisissa 1912 Tukholmassa. Hän oli Per Geddan setä/eno.


title: Per Gedda

text: Per Olof Harald Gedda (28. elokuuta 1914 Västra Frölunda – 4. heinäkuuta 2005 Tukholma) oli ruotsalainen kilpapurjehtija. Hän sijoittui neljänneksi kahdeksan metrin luokassa Berliinin kesäolympialaisissa 1936 ja saavutti Helsingin kesäolympialaisissa 1952 hopeaa louhi-luokassa. Hän oli Erik Walleriuksen sisaruksen poika.


title: Terri Minsky

text: Terri Minsky on yhdysvaltalainen käsikirjoittaja ja tuottaja. Hän on kirjoittanut mm. Sinkkuelämää -tv-sarjan jaksoja. Minskyllä on kaksi lasta.


Viestijuoksun Suomen-mestaruuskilpailut 2007 järjestettiin 7.–8. heinäkuuta Turussa.


title: Luisa Kiala

text: Luisa Kiala (s. 25. tammikuuta 1982) on angolalainen käsipalloilija. Hän kuului joukkueisiin, jotka sijoittuivat yhdeksänneksi kesäolympialaisissa 2004, kahdenneksitoista kesäolympialaisissa 2008 ja kymmenenneksi kesäolympialaisissa 2012. Hän on toisen olympiaurheilijan, Marcelina Kialan sisko.


title: Luisa Kiala

text: Kiala oli mukana voittamassa kultaa Afrikan kisoissa 2011. Hän kilpaili myös käsipallon naisten maailmanmestaruuskilpailuissa 2011.


title: Jalkapallon Suomen Cup 1980

text:
Jalkapallon Suomen Cup 1980 oli cupin 26. järjestämisvuosi. Kilpailuun osallistui 290 joukkuetta joista muita kuin liiton sarjoissa pelaavia oli yhteensä 37 joukkuetta. (Kilpailun järjestäjä SPL kertoo osallistuneiden joukkueiden lukumääräksi myös 287.)
Loppuotteluun selvisivät Valkeakosken Haka ja Kotkan Työväen Palloilijat, ja se pelattiin Olympiastadionilla. Ottelun voitti KTP 3-2.


title: Jalkapallon Suomen Cup 1980

text:
1. kierroksella SM-sarjan ja I divisioonan joukkueista muodostettiin 12 otteluparia. Näiden otteluiden voittajat etenivät suoraan cupin 7. kierrokselle.
Neljännesvälieriin (7. kierros) selvisi kahden ylimmän sarjan 12 joukkueen lisäksi neljä joukkuetta alkukierroksilta (niillä mukana olivat II, III ja IV divisioonien ja piirinsarjaseurat): Kuopion Elo, Lahden Palloseura ja Finnairin Palloilijat (II divisioonasta) sekä Kajaanin Haka (III divisioonasta)


title: Jalkapallon Suomen Cup 1980

text: 1 rangaistuspotkukilpailu.


title: Jalkapallon Suomen Cup 1980

text: Suomen cup-mestari 1980 KTP: Jouko Kataja, Kari Bergqvist, Kalevi Eriksson, Arto Tolsa, Jouko Suuronen, Markku Eronen, Oiva Ukkonen, Heikki Immonen, Ari Tissari, Juha Vehviläinen, Ari Alila, Vesa Nironen. Valmentaja Kalervo Paananen.


title: Hakalehto

text: Hakalehto on asuinalue Espoossa Tapiolan lounaispuolella. Asuinalue syntyi 1960-luvun alkupuoliskolla, kun Helsingin asuntokeskuskunta Haka rakensi kymmenen lamellitaloa Merituulentien eteläpuolelle. Kerrostalojen ohella alueen eteläpäässä sijaitsee 17 yhden asunnon atriumtaloa.


title: Hakalehto

text: Rakennusliike Haka oli ostanut 1950-luvun lopussa Tapiolan kupeesta 55 hehtaaria maata ja alueelle suunniteltiin alkujaan tuhatta asuntoa. Kyseessä oli Hakan ensimmäinen suuri rakennuskohde Helsingin ulkopuolella. Alueen rakentaminen rahoitettiin kokonaan asuntosäästämisellä eikä aravalainoja käytetty. Hakalehdon asemakaavan suunnitteli arkkitehti Pentti Ahola ja kerrostalot piirsi KK:n arkkitehtiosastolla Sakari Nironen. Alueen valmistuessa vuonna 1966 siellä oli 737 asuntoa. Hakalehdon kerrostalojen erikoisuutena on niiden pilaripalkkirakenne, joka mahdollisti huoneistojen muuntelun väliseinien paikkaa vaihtamalla. Talojen elementit valettiin paikan päälle rakennetussa tilapäisessä valimossa. Rakennuskunta Haka nimesi alueen Hakalehdoksi, jotta se erottuisi Asuntosäätiön rakennuttamasta Tapiolasta. Nykyisin Hakalehto kuitenkin usein katsotaan kuuluvaksi Tapiolaan.


title: Hakalehto

text: Hakalehdon atriumtalot suunnitteli Pentti Ahola vuonna 1963. Ne muodostavat tiiviin ja matalasti rakennetun asuinalueen. Atriumtalot valmistuivat vaiheittain 1960-luvun puoliväliin mennessä. Niitä suunniteltiin alkujaan 60, mutta vain 17 toteutettiin.


title: Hakalehto

text: Hakalehdossa Hakamäentien päässä toimi Hakalehdon yhteiskoulu vuosina 1963–1977. Koulutilat siirtyivät 1977 Espoon kaupungin käyttöön, ja niissä jatkoivat Etelä-Tapiolan (ylä)koulu ja Etelä-Tapiolan lukio. Etelä-Tapiolan koulu lakkautettiin vuonna 1994, jolloin oppilaat siirtyivät Tapiolan kouluun ja opettajakunta uuteen Saarnilaakson kouluun. Etelä-Tapiolan lukio siirtyi 1.1.2000 WeeGee-taloon.


title: Jean Ces

text: Jean François Louis Ces (5. syyskuuta 1906 Béziers – 25. joulukuuta 1969 Béziers) oli ranskalainen nyrkkeilijä. Hän kilpaili vuoden 1924 kesäolympialaisissa Pariisissa ja sai siellä pronssia kääpiösarjassa.


title: William Meyers

text: William Ernest ”Boela” Meyers (23. heinäkuuta 1943 Johannesburg – 7. toukokuuta 2014) oli eteläafrikkalainen nyrkkeilijä. Hän kilpaili vuoden 1960 kesäolympialaisissa Roomassa ja sai siellä pronssia höyhensarjassa.


title: Ville Kiljunen

text: Ville Robert Kiljunen (s. 1981 Varkaus) on suomalainen näyttelijä, juontaja, ohjaaja ja opettaja. Hän on juontanut television lastenohjelmaa Pikku Kakkonen. Kiljunen on näytellyt useissa suomalaisissa teattereissa, muun muassa Konttisen kesäteatterissa, Teatteri Eurooppa Neljässä, Hämeenlinnan kaupunginteatterissa, Tahtiteatterin pyörittämässä Kuopion uudessa kesäteatterissa, Rauman Kaupunginteatterissa, Ränssin kievarin kesäteatterissa sekä Jyväskylän kaupunginteatterissa. Lapin ylioppilasteatterissa Kiljunen oli aktiivinen vuosina 2002-2008. Kiljunen on ohjannut näytelmiä muun muassa Lapin ylioppilasteatterissa ja Haminan teatterissa. Kiljunen on käsikirjoittanut Pikku Kakkosen Ville ja Pono -sarjat Apina opena, Ihan satua sekä Ilmojen kunkut. Kiljunen on Jyväskylän kristillisen opiston Teatterikoulutuksen vastuuopettaja.


title: Martin Hindorff

text: Martin Leonard Hindorff (30. maaliskuuta 1897 Nyköping – 5. maaliskuuta 1969 Tukholma) oli ruotsalainen purjehtija. Hän voitti kuuden metrin luokassa kultaa kesäolympialaisissa 1932 ja sai lisäksi pronssia sekä kesäolympialaisissa 1936 että 1948.


title: Martin Hindorff

text: Hindorff kilpaili kuuden metrin luokassa myös Helsingin kesäolympialaisissa 1952 sijoittuen neljänneksi.


title: Torsten Lord

text: Torsten Hjalmar Lord (2. maaliskuuta 1904 Nacka – 4. helmikuuta 1970 Lidingö) oli ruotsalainen purjehtija. Hän sai pronssia kuuden metrin luokassa sekä kesäolympialaisissa 1936 Berliinissä että kesäolympialaisissa 1948 Lontoossa. Hän kilpaili myös Helsingin kesäolympialaisissa 1952 sijoittuen neljänneksi.


title: Lennart Ekdahl

text: Lars Gerhard Lennart Ekdahl (8. joulukuuta 1912 – 15. syyskuuta 2005) oli ruotsalainen purjehtija. Hän kilpaili kesäolympialaisissa 1936 Berliinissä ja sai pronssia kuuden metrin luokassa.


title: Sander Puri

text: Sander Puri (s. 7. toukokuuta 1988 Tartto, Viron SNT, Neuvostoliitto) on virolainen jalkapalloilija, joka on seuratasolla pelannut kotimaansa lisäksi muun muassa Kreikassa, Suomessa, Skotlanissa ja Irlannissa. Hän on pelipaikaltaan oikea laitahyökkääjä, mutta kykenee myös pelaamaan vasemmalla.


title: Sander Puri

text: Puri aloitti ammattilaisuransa 16-vuotiaana FC Levadiassa vuonna 2005. Hän teki ensimmäisen maalinsa Meistriliigassa 1. kesäkuuta 2005 FC Kuressaarea vastaan. Puri ja hänen kaksoisveljensä Eino Puri siirtyivät puolen vuoden pituisilla lainasopimuksilla JK Viljandi Tulevikiin 30. heinäkuuta 2007. Hän pelasi joukkueessa 14 liigaottelua tehden neljä maalia. Puri oli lähellä sopimusta saksalaisen Borussia Dortmundin kanssa kahdesti vuonna 2008 ja skotlantilaisen Celticin kanssa vuoden 2009 lopussa. Myös Werder Bremen oli kiinnostunut hänestä.


title: Sander Puri

text: Puri pelasi Levadiassa vuosina 2005–2009 74 Meistriliiga-ottelua ja teki niissä 14 maalia. Levadia voitti Meistriliigan neljästi peräkkäin vuosina 2006–2009. Levadia voitti myös Viron cupin vuosina 2005 ja 2007. Lisäksi Puri pelasi Esiliigassa Levadian kakkosjoukkueessa FC Levadia II Tallinnssa.


title: Sander Puri

text: Puri teki 14. joulukuuta 2009 viisivuotisen sopimuksen Kreikan Superliigassa pelaavan Larissan kanssa. Puri teki 18. maaliskuuta 2010 ensimmäisen maalinsa Larissassa, ja se oli voittomaali lisäajalla PAOKia vastaan.


title: Sander Puri

text: Tammikuun 2011 Puri pelasi lainalla puolalaisessa Korona Kielcessä. Heinäkuussa 2011 Larissa lainasi Purin unkarilaiseen Lombard-Pápaan. Myöhemmin laina-aikaa pidennettiin tammikuuhun 2012 asti.


title: Sander Puri

text: Puri jätti Larissan 31. tammikuuta 2012, kun hänen sopimuksensa purettiin yhteisymmärryksessä joukkueen valmentajien vaihtuvuuden aikana.


title: Sander Puri

text: Puri siirtyi 27. maaliskuuta 2012 Kuopion Palloseuraan kauden 2012 kattavalla sopimuksella. Purilla kesti noin kuukauden saada pelilupa. Debyyttissään 25. huhtikuuta 2012 Suomen cupin ottelussa Turun Palloseuraa vastaan hänet ajettiin ulos kun hän tönäisi tuomaria. Puri sai kahden ottelun pelikiellon. Hän teki 2. elokuuta 2012 KuPSin voittomaalin turkkilaista Bursasporia vastaan Eurooppa-liigan kolmannella karsintakierroksella.


title: Sander Puri

text: Puri on edustanut lukuisia Viron ikäkausimaajoukkueita. Hän debytoi A-maajoukkueessa 30. toukokuuta 2008 Latviaa vastaan Baltic Cupissa. Puri teki ensimmäisen maajoukkuemaalinsa 22. marraskuuta 2008 Liettuaa vastaan. Hän on pelannut maajoukkueessa yhteensä 71 ottelua ja tehnyt neljä maalia.


title: Sander Puri

text: Puria on kuvailtu ”Baltian Arjen Robbeniksi”. Tony Mowbray kuvailee häntä ”luovaksi, työteliääksi, hyväksi maalintekijäksi ja vahvaksi molemmilla jaloilla”. Mowbray sanoo Purin olevan paras pallon ollessa hänen jalassaan ja hyväksi pääpelaajaksi.


title: Sander Puri

text: Purin veli Eino Puri pelaa myös jalkapalloa ja hänen siskonsa Kadri Puri pelaa lentopalloa.


Risto Ryti: Sota-ajan muistelmat 1939–1944 on Risto Rytin kirjoittamien tekstien pohjalta koonnut ja toimittanut Hannu Rautkallio. Teos on ilmestynyt 2012 ja sen on kustantanut Paasilinna.


title: Risto Ryti: Sota-ajan muistelmat 1939–1944

text: Teos on koottu Rytin teksteistä, jotka oli siirretty sotien jälkeen turvaan Yhdysvaltoihin Stanfordin yliopiston Hoover-instituuttiin Rytin puolustusasianajajan Hjalmar Procopén kokoelman mukana. Ajankohdasta on epäselvyyttä: Rautkallio ilmoittaa vuodeksi 1945, Stanfordin arkistotietojen mukaan ne ovat saapuneet sinne 1947. Ajankohdalla on merkitystä tulkittaessa sitä, onko sotasyyllisyysoikeudenkäynti vaikuttanut tekstiin.


text: Teoksessa on paljon, noin kolmasosa, Rytin siihen lisäämiä raportteja, kirjeitä ja muistioita sekä myös Rautkallion lisäämä alkuperäisasiakirjoja ja omaa, osin kiistanalaisena pidettyä, tutkimustietoa.


text: Poliittiseen historiaan erikoistunut Markku Jokisipilä katsoo, ettei teos tuo tutkimukselle mitään sellaista uutta, mikä ei olisi jo aiemmin tiedossa tai julkaistu, eikä Rytin papereita siten hänen mukaansa voi pitää uhohdettuina tai salattuina. Hän pitää teosta ”sekavana ja lukukokemusta puuduttavana”. Ryti oli tekstejä kirjoittaessaan stressaantunut ja sairas, mikä antaa niille leimansa. Kansallisarkistossa on muistelmaluonnos, jonka julkaisemista harkittiin 1970 mutta L. A. Puntila, joka toimi Rytin sihteerinä 1940–1943, katsoi ettei ”sairaan miehen sanelemien” muistelmien julkaiseminen palvele ketään. Jokisipilän mukaan nyt Hoover-käsikirjoitus on olennaisilta osin samaa tekstiä kuin Kansallisarkistossa säilössä oleva.


text: Rautkallio vastaa Jokisipilän kritiikkiin toteamalla sen harhautukseksi. Hän sanoo, että muistelmat on päivättu huhti-toukokuulle 1945, ja Ryti oli aloittanut kirjoitustyön edellisvuoden puolella. Vailla Suomen passia ja maanpaossa ollut Procopé siirsi paperit 1947 arkistoon turvaan. Rautkallion mukaan Ryti ei vankilassa enää palannut muistelmiin vaan työn alla oli "Rahan historia". Kansallisarkistossa oleva luonnos on Rautkallion mukaan syntynyt 1950-luvun alussa. Jokisipilä korostaa kommentoidessaan vastausta, että kyse ei ole muistelmista, vaan Rytin teksti on vastaus Suomen ulkopolitiikan selvityskomitean kysymyksiin ja samalla se on tehtyjen ratkaisujen puolustus. Hän huomauttaa myös, että saman tekstin eri versioita on julkaistu useissa muissa yhteyksissä, eikä kyse siis ole kateissa olevista muistelmista.


text: Rytin tarkoitus oli jatkaa kirjoittamista vankeusaikana, mutta työ jäi yritykseksi. Jokisipilän mukaan terveysongelmien lisäksi osasyynä oli, ettei Rytillä ollut edellytyksiä poliittisten muistelmien kirjoittajaksi.


title: DMS-59

text: DMS-59 on liitäntä, josta lähtee kaksi ulostuloa. DMS-59 ajaa yleensä jakajan virkaa, jos yhdistettäviä näyttöpäätteitä on kaksi. DMS-59 liitännät jakajassa ovat yleensä DVI-lähtöjä, mutta saatavilla on myös VGA-liitännällä varustettuja jakajia.


title: Tweed

text: Tweed voi tarkoittaa seuraavia:


title: Guanciale

text: Guanciale on perinteisesti savustamaton italialainen, pekonia muistuttava suolattu liha, joka valmistetaan sian poskesta.


title: Guanciale

text: Porsaan poski maustetaan suolalla, pippurilla ja muilla mausteilla, ja sitä kypsytetään kolmen kuukauden ajan.


title: Guanciale

text: Guancialea käytetään perinteisesti pasta amatriciana- ja pasta carbonara -resepteissä Keski-Italiassa Umbrian ja Lazion maakunnissa.


title: Andrea Stramaccioni

text: Andrea Stramaccioni (s. 9. tammikuuta 1976) on italialainen jalkapallovalmentaja.


title: Andrea Stramaccioni

text: Stramaccioni pelasi nuorena jalkapalloa Bolognassa, mutta hänen uransa päättyi pahaan polvivammaan jo aikaisin. Loukkaantumisen jälkeen Stramaccioni ryhtyi valmentajaksi. Vuonna 2005 AS Roma palkkasi hänet juniorivalmentajaksi. Internazionaleen hän siirtyi kesällä 2011, kun hänet palkattiin seuran alle 20-vuotiaiden joukkueen ("Primavera") valmentajaksi. Ensimmäisellä kaudellaan Stramaccioni johdatti Interin juniorit NextGen Series -turnauksen mestariksi.


title: Andrea Stramaccioni

text: Maaliskuussa 2012 Stramaccioni nostettiin Internazionalen päävalmentajaksi potkut saaneen Claudio Ranierin tilalle. Stramaccionin johdolla Internazionale paransi otteitaan kevään viimeisissä otteluissa ja nousi Serie A:ssa kuudenneksi selviten mukaan Eurooppa-liigaan kaudelle 2012–13. Seurajohto oli tyyvyäinen Stramaccionin työhön ja kauden jälkeen hän allekirjoitti kesään 2015 ulottuvan jatkosopimuksen seuran kanssa. Ensimmäinen kokonainen kausi 2012/13 Interin peräsimessä ei sujunut odotusten mukaisesti. Seura ei kyennyt kamppailemaan mestaruudesta, eikä edes kärkisijoista Serie A:ssa. Kausi päättyi lopulta yhdeksänteen sijaan ja Inter jäi europelien ulkopuolelle. Kauden jälkeen Stramaccioni sai potkut tehtävästään.


title: Andrea Stramaccioni

text: Kesäkuun alussa 2014 kerrottiin Stramaccionin aloittavan Udinese Calcion päävalmentajana. Kausi oli Stramaccionin suojateille vaikea ja Udinese säilytti vaivoin sarjapaikkansa ollen lopulta liigassa sijalla 16. Kauden jälkeen Udinese purki valmentajan sopimuksen.


title: Andrea Stramaccioni

text: Marraskuussa 2015 Stramaccioni allekirjoitti vuoteen 2017 ulottuvan sopimuksen Kreikan Superliigassa pelaavan Panathinaikosin kanssa. Stramaccioni luotsasi Panathinaikoksen Kreikan liigassa runkosarjan toiseksi, mutta joukkue hävisi Olympiakosille peräti 30 pistettä. Europelikarsinnoissa Panathinaikos jäi PAOK FC:n taakse ja selvisi Eurooppa-liigan karsintoihin. Kaudella 2016/17 Panathinaikos taisteli jälleen kärkipään sijoituksista, mutta ero Olympiakosiin kasvoi jo syyskauden aikana suureksi. Joulukuun alussa 2016 Stramaccioni jätti tehtävänsä Panathinaikosin pudottua Kreikan cupissa OFI Kreetalle.


title: Andrea Stramaccioni

text: Toukokuun lopussa 2017 Stamaccioni allekirjoitti kaksivuotisen sopimuksen AC Sparta Prahan kanssa. Spartan kausi sujui Stramaccionin alaisuudessa odotuksia heikommin. Belgradin Punainen tähti pudotti Spartan Eurooppa-liigasta kolmannella karsintakierroksella. Tie katkesi myös Tšekin cupissa jo neljännelle kierrokselle. Seurajohto erotti Stramaccionin maaliskuussa 2018. Taustalla oli pettymys seuran tuloksiin.


title: Teemu Vilén

text: Teemu Samuel Vilén (s. 1. heinäkuuta 1986 Helsinki) on suomalainen pikajuoksija. Hän edustaa Viipurin Urheilijoita ja hänen valmentajanaan toimii Esa Peltola. Aikuisten SM-kisoissa Vilén on voittanut kultaa, hopeaa ja pronssia 4 × 100 metrin viestijuoksussa. Vilén oli voittamassa Suomelle pronssia alle 20-vuotiaiden Euroopan-mestaruuskilpailuissa 2005 4×100 metrin pikaviestissä vuonna 2005.


title: Tarpeeton ihminen

text: Tarpeeton ihminen () on venäläisen kirjallisuuden tyyppihahmo. Tarpeeton ihminen kuuluu yleensä aatelistoon ja älymystöön. Hän ei kykene toteuttamaan ihanteitaan tai toimimaan aktiivisesti. Hahmo on tyytymätön itseensä, säälii itseään, ei löydä elämälleen tarkoitusta ja tuntee, että maailma torjuu hänet. Myös aloitekyvyttömyys ja sitoutumisen pelko rakkaussuhteissa on usein tulkittu tämän tyyppihahmon ongelmiksi. Koko 1800-luvun ja 1900-luvun alussa tarpeettomat ihmiset olivat venäläisten romaanien ja näytelmien vallitsevia henkilöhahmoja.


title: Tarpeeton ihminen

text: Tarpeettoman ihmisen hahmon esikuvana on pidetty Aleksandr Puškinin "Jevgeni Oneginin" (1823–1831) nimikkohahmoa ja Mihail Lermontovin "Aikamme sankarin" (1840) Petšorinia. Ivan Turgenevin "Tarpeettoman ihmisen päiväkirja" (1850) teki hahmosta yleisen. "Tarpeettoman ihmisen päiväkirjan" Tšulkaturinin lisäksi Turgenevin tuotannon tarpeettoman ihmisen hahmoja ovat "Rudinin" (1856) päähenkilö ja "Isien ja lapsien" (1862) Pavel ja Nikolai Kirsanov. Myös Arkadi Kirsanovin hahmon on tulkittu teoksen lopulla muuttuvan tarpeettomaksi ihmiseksi.


title: Tarpeeton ihminen

text: Fjodor Dostojevskin "Kirjoituksia kellarista" -romaanin (1864) päähenkilöä on pidetty tarpeettoman ihmisen muunnelmana. Leo Tolstoin "Sodan ja rauhan" (1865–1869) Pierre Bezuhov, Dostojevskin "Idiootin" (1868–1869) ruhtinas Myškin, moni Anton Tšehovin hahmo (esim. Lajevski pienoisromaanissa "Kaksintaistelu", 1891) ja Boris Pasternakin "Tohtori Živagon" (1957) päähenkilö on tulkittu tarpeettomiksi ihmisiksi.


title: Tarpeeton ihminen

text: Tšehov myös liittyi tietoisesti tyyppihahmon kuvaajiin, kun hän antoi eräälle novellilleen nimen ”Tarpeettomia ihmisiä”. Toisin kuin edeltäjiensä mielestä, Tšehovin mukaan tarpeettomuus kuuluu ihmisluontoon eikä se johdu olosuhteista tai jostakin henkilön erityispiirteestä. Hänen koko tuotantoaan voidaan pitää tutkielmana tarpeettomasta ihmisestä. Pienoisromaanissaan "Kaksintaistelu" Tšehov laajentaa tarpeettoman ihmisen käsitteen koskemaan kokonaista kollektiivia antaessaan erään henkilöhahmonsa puhua ”tarpeettomasta kaupunkipahasesta”.


title: Tarpeeton ihminen

text: Äärimmäisin esimerkki tarpeettomasta ihmisestä on Ivan Gontšarovin "Oblomovin" (1859) päähenkilö. Oblomov on joutilas, haaveileva aatelinen, joka elää tuloilla kiinteistöstä, jossa hän ei koskaan käy. Hän viettää kaiken aikansa makoillen vuoteessaan ja miettii, mitä tekisi, kun tai jos hän nousee ylös.


title: Tarpeeton ihminen

text: Radikaali kirjallisuuskriitikko Nikolai Dobroljubov (1836–1861) piti tarpeetonta ihmistä Venäjälle luonteenomaisena hahmona, joka liittyi kiinteästi maaorjuuteen.


title: Suvi Eliasson

text: Suvi Eliasson (s. 13. joulukuuta 1989 Lohja) on suomalainen aitajuoksija. Hän edustaa Lahden Ahkeraa ja hänen valmentajanaan toimii Mika Salminen. Aikuisten SM-kisoista Eliasson on voittanut kultaa 4 × 100 metrin viestijuoksussa. Hän on opiskellut Haaga-Helia ammattikorkeakoulussa ja valmistunut liikunnanohjaajaksi.


title: Noora Hämäläinen

text: Noora Emilia Hämäläinen (s. 15. maaliskuuta 1988 Kiihtelysvaara) on suomalainen pikajuoksija. Hän edustaa Joensuun Katajaa ja hänen valmentajanaan on vuodesta 2014 lähtien toiminut Olli Virkkala. Aikuisten SM-kisoissa Hämäläinen on saavuttanut hopeaa ja pronssia 100 metrin juoksussa sekä hopeaa ja pronssia 4 × 100 metrin viestijuoksussa.


title: Noora Hämäläinen

text: Hänen ennätyksensä 100 metrillä on vuonna 2012 juostu 11,87. Hän osallistui myös Helsingin EM-kilpailuissa 2012 Suomen naisten 4 × 100 metrin viestijuoksuun karsiutuen finaalista ajalla 44,65.


title: Oripään Vesa

text: Oripään Vesa on Oripäässä vuonna 1929 perustettu urheiluseura. Seuran toiminta kuitenkin hiipui muutamassa vuodessa ja lopulta loppui kokonaan vuonna 1933. Seura herätettiin uudelleen henkiin vuonna 1945 ja siitä lähtien sen toiminta on jatkunut keskeytyksettä. Seura on koko historiansa ajan toiminut yleisseurana ja uudelleenperustamisen yhteydessä seuran lajivalikoimaan kuuluivat yleisurheilu, jalkapallo, pesäpallo, painonnosto ja joukkuevoimistelu. Nykyisin seuran lajivalikoimaan kuuluvat päälajiksi muodostuneen yleisurheilun lisäksi painonnosto, lentopallo, kuntourheilu ja veteraaniurheilu.


title: Oripään Vesa

text: Seuran kotisivut


title: HEO

text: Helsingin Evankelinen Opisto eli HEO on kansanopisto Helsingin Kalliossa. Se tarjoaa media- ja kulttuurialan opintoja sekä yliopiston perusopintoja mm. historiassa, kasvatustieteissä, kauppatieteissä, liikuntatieteissä, lääketieteessä, oikeustieteessä, psykologiassa, terveystieteissä ja valtiotieteissä. HEO:ssa on vuosittain noin 400 opiskelijaa ja se on Suomen suurin kansanopisto.


title: HEO

text: HEO aloitti toimintansa Helsingin Kalliossa vuonna 1949. Se toimii opetusministeriön toimiluvalla ja saa toimintaansa valtionosuutta. Opiston ylläpitäjä on Helsingin evankelisen opiston säätiö. HEOn yhteydessä toimii oma ravintola Kirstin Keidas, joka on myös lounas- ja tilausravintola.


title: HEO

text: HEO Kulttuuri tarjoaa taideopetusta kirjoittamisen, kuvallisen ilmaisun, musiikin ja teatterin aloilla. Opiskelu painottaa käytännön tekemistä ja keskittyy ilmaisutaitoon ja esiintymiseen, elokuva- ja TV-ilmaisuun, käsikirjoittamiseen, musiikkiin ja lauluntekoon ja teatteriohjaamiseen.


title: HEO

text: HEO Media on erikoistunut viestintään. Sen opetusmetodina on tarkoin ohjattu käytännön tekeminen, jossa tutustutaan toimittajuuteen käytännön harjoitusten kautta. Opiston medialinjoihin kuuluu muun muassa graaffinen suunnittelu, urheilutoimittaja, pelisuunnittelu sekä radio- ja TV-journalismi.


title: HEO

text: HEO Yliopistoon on lukuvuoden mittainen valmennuskurssi korkeakouluopintoihin. HEOssa voi suorittaa avoimen yliopiston opintoja ja parantaa valmiuksia pyrittäessä yliopistojen tiedekuntiin tai ammattikorkeakouluun. Perusopinnot voi hyväksilukea myöhemmin osaksi korkeakoulututkintoa. Yliopistokurssien lisäksi HEOssa on kursseja, joissa teoria ja käytäntö yhdistyvät vierailuilla ja työharjoittelussa.


title: HEO

text: HEO:n kotisivut


title: Kokkolan Veikot

text: Kokkolan Veikot on vuonna 1921 Kokkolassa perustettu urheiluseura. Se perustettiin jatkamaan vuodesta 1912 toimineen Suomen Lyseoiden Urheilijain Kokkolan osaston perinteitä paikallisen urheilutoiminnan parissa. Naisjaosto aloitti toimintansa muutaman vuoden perustamisen jälkeen, vuonna 1923 ja seura liittyi yhdistysreksisteriin vuonna 1925. Sen alkuperäisinä lajeina olivat voimistelu, yleisurheilu, pyöräily, pesäpallo ja kuntourheilu. Nykyisin seuraan kuuluu noin 600 jäsentä ja sen lajivalikoimaan kuuluu alusta asti mukana olleiden voimistelun ja yleisurheilun lisäksi keilailu (tuli mukaan vuonna 1964), lentopallo (mukaan 1967) ja painonnosto (mukaan 1979).


Viestijuoksun Suomen-mestaruuskilpailut 2006 järjestettiin 8.–9. heinäkuuta Mikkelissä.


title: Kustaa Vuolle-Apiala

text: Kustaa Vuolle-Apiala (sukunimi vuoteen 1906 "Lindeman"; 14. tammikuuta 1873 Jämsä – 20. heinäkuuta 1959 Jämsä) oli suomalainen teollisuusneuvos ja yhä toimivan Koskenpään Huopatehdas Oy:n perustaja.


title: Kustaa Vuolle-Apiala

text: Vuolle-Apialan vanhemmat olivat nahkuri Kustaa Lindeman ja Karoliina Manula. Iitistä kotoisin ollut Kustaa Lindeman omisti Jämsässä nahkatehtaan, jonka johtoon tuli häneen jälkeensä hänen toinen poikansa, kansakoulunopettaja Joonas Vuolle-Apiala. Kustaa Vuolle-Apiala muutti Koskenpäähän jossa hän toimi maanviljelijänä ja perusti sinne terva- ja huopatehtaat sekä oman sähkölaitoksen. Hän oli myös mukana perustamassa 1905 toimintansa aloittanutta Jämsän suomalaista yhteiskoulua.


title: Kustaa Vuolle-Apiala

text: Vuonna 1909 Kustaa Vuolle-Apiala perusti "Koskenpään Tervatehdas Oy":n Valkeamäen tilalle Salosveden rantaan. Tehdas tuotti tervaa, tärpättiä ja puuhiiliä. Se paloi 1915, mutta rakennettiin heti uudelleen. Tervatehdas toimi aina 1950-luvulle saakka. Hankittuaan 1910 Sahloisten kylästä Koskelan tilan Vuolle-Apiala perusti lähinnä omatarvekäyttöön sahan ja höyläämön tilakaupassa saamansa myllyn yhteyteen. Vuonna 1918 hän rakensi pienen sähkölaitoksen Survosenkoskeen. Vuonna 1949 valmistui Kalliokosken voimalaitos, joka tuotti energiaa huopatehtaalle.


title: Kustaa Vuolle-Apiala

text: Vuolle-Apiala perusti 1922 Koskenpään huopatehtaan vanhaan meijeriin Koskenpään Kiusanlahden rannalle. Tehtaan koneet tulivat Saksasta ja työväki värvättiin Kirvusta jossa oli ennestään kokemusta huopasten valmistuksesta. Tehtaan voimanlähteenä oli vanha laivahöyrykone, joka käytti polttoaineena koivuhalkoja. Vuonna 1928 sattuneen tulipalon jälkeen uusi tehdas rakennettiin Kalmalahden rantaan Verkkalan lähelle. Uuden tehtaan läheisyyteen rakennettiin myös konttori ja työntekijöiden asuntoja. Tehdas oli 1930-luvulla Suomen suurin huopatehdas. Siellä valmistettiin vaimennus- ja tiivistyshuopaa, voilokiksi kutsuttua paksua pehmeää huopaa, syylinkejä, hiihtojalkineita, kumisaappaiden lämpövuoria sekä pianoiden näppäinpehmustimia. Nykyisin tehdas valmistaa pääasiassa rakennusaumatiivisteitä sekä konetiivistehuopia, karstavillaa ja värjättyjä huopia.


title: Kustaa Vuolle-Apiala

text: Vuolle-Apiala sai talousneuvoksen arvon 1948 ja teollisuusneuvoksen arvon 1953. Hän osallistui 1930–1940-luvulla veteraanijärjestö Vapaussodan Kenttäharmaiden toimintaan.


title: The Mall at the World Trade Center

text: The Mall at the World Trade Center oli New Yorkin kaupungissa, Lower Manhattanilla sijainnut ostoskeskus, joka sijaitsi World Trade Centerin rakennuskompleksin maanalaisissa kerroksissa. Se tuhoutui syyskuun 11. päivän iskuissa vuonna 2001. "Austin J. Tobin Plaza" -aukion alla sijainnut ostoskeskus oli Lower Manhattanin suurin. Se sijaitsi metroasemien vieressä ja sen läpi kulki päivittäin arviolta 200 000 ihmistä.


title: The Mall at the World Trade Center

text: 11. syyskuuta 2001 19 kaappaajaa ottivat haltuunsa neljä matkustajalentokonetta Yhdysvalloissa. Yksi kaapatuista koneista oli American Airlinesin lento 11, joka törmäsi One World Trade Centeriin kello 8.46 paikallista aikaa. Ostoskeskus koki suuria vaurioita, ja keskuksen käytävät täyttyivät savulla. Kello 9.03 iskeytyi United Airlinesin lento 175 Two World Trade Centeriin. Kello 9.59 sortui Two World Trade Center ensimmäisenä rakennuksena. One World Trade Center sortui puoli tuntia myöhemmin kello 10.28. Tornien sortumisen syynä on pidetty viranomaisten selvityksen mukaan lentokoneiden törmäyksessä aiheutuneiden valtavien tulipalojen aiheuttamaa vaikutusta rakennusten teräspilareihin ja -rakenteisiin. Rakenteiden paloeriste tuhoutui kuumuudessa ja niiden lujuus sekä kantavuus heikkenivät, mikä aiheutti pilarien vääntymisen ja rakennusten sortumisen. Tornien sortuminen vaurioitti pahoin World Trade Centerin ostoskeskusta.


title: The Mall at the World Trade Center

text: Ensimmäisen lentokoneen törmäys Pohjoistorniin aiheutti suuren paniikin ostoskeskuksessa. Paikalla ollut silminnäkijä Allison Summers kuvailee tapahtumia ostoskeskuksessa törmäyshetken jälkeen.


title: The Mall at the World Trade Center

text: Uuteen, rakenteilla olevaan World Trade Centerin rakennuskompleksiin on suunnitteilla uusi ostoskeskus. Uuden kaksikerroksisen keskuksen pinta-ala tulee olemaan noin 46 000 neliömetriä, mikä tekee siitä jälleen Lower Manhattanin suurimman ostoskeskuksen. Tosin pinta-alaltaan uusi keskus on alkuperäistä noin puolet pienempi johtuen Syyskuun 11. päivän iskujen muistomuseon vaatimasta tilasta. Ostoskeskus ulottuu myös uusien Two-, Three- ja Four World Trade Centerin pohjakerroksiin. Uuden ostoskeskuksen arvellaan valmistuvan vuonna 2014.


title: TUL Cup 2012

text: TUL Cup 2012 oli 73. järjestetty Työväen Urheiluliiton jalkapallomestaruuskilpailu. Se pelattiin turnausmuotoisena Kotkassa Ruonalan urheiluhallissa 3.–4. maaliskuuta 2012. Mukaan oli ilmoittautunut viisi joukkuetta, joista mestaruuden voitti FC KooTeePee.


title: TUL Cup 2012

text: Turnauksen ottelut pelattiin tavanomaisesta poiketen 2×30 minuutin pituisina.


title: NextGen Series

text: NextGen Series on jalkapallokilpailu eurooppalaisille alle 19-vuotiaiden seurajoukkueille. Kilpailu järjestettiin ensimmäisen kerran kaudella 2011–2012. Pelitavaltaan NextGen Series mukailee Mestarien liigaa.


title: NextGen Series

text: Ensimmäisen mestaruuden voitti Internazionale. Kilpailun hallitseva mestari on Aston Villa.


title: NextGen Series

text:
Ensimmäisellä kaudella kilpailuun kutsuttiin 16 seuraa niiden akatemioiden tason perusteella. Joukkueet jaettiin neljään neljän joukkueen alkulohkoon, joiden kaksi parasta etenivät pudotuspeleihin.
Kaudella 2011–2012 kilpailuun osallistuivat Aston Villa, Liverpool, Manchester City, Tottenham, Wolfsburg, Internazionale, Marseille, Ajax, PSV, Molde, Rosenborg, Sporting, Celtic, Barcelona, Basel ja Fenerbahçe.


title: NextGen Series

text: Kaudeksi 2012–2013 kilpailu on laajentui 24 joukkueen kokoiseksi. FC Basel jättäytyi pois ja uusina osallistujina mukaan liittyivät Arsenal, Chelsea, Paris Saint-Germain, Anderlecht, TsSKA Moskova, Athletic Bilbao, Juventus, Borussia Dortmund ja Olympiakos.


title: Assassin’s Creed III

text: Assassin’s Creed III on Ubisoft Montrealin kehittämä ja Ubisoftin vuonna 2012 Microsoft Windowsille, PlayStation 3:lle, Xbox 360:lle ja Wii U:lle julkaisema "Assassin’s Creed" -pelisarjan videopeli.